text:
تقلید و تکرار استاد تبریزلی علی دن
تقلید و تکرار مسئله سی ادبیات ساحه سینده بویوک بیر مشکل حالینه گلمیشدیر و تورکجه شعرلرده یئنی لیک آز گورولور. چوخ شاعیرلر قاباقکی شاعیر لردن چوخلی اقتباس ائدیر لر یا بیر چوخلی شعر آیری دیلده اولان شعرلرین چئوریسینه اوخشاییر. بونون اوچون استادین شعر حاقیندا اولان یازیلارینی اوزللیکه آشاغیداکی یازینی اوخومالارینی تاپشیریلیر هله لیک له
تقلید و تکرار
بئله بیر اوستونلوگه و تکاملا یئتیشمک اوچون شرطلر لازمدر. اونلاردان بیریسی شعرین استقلالیدر. وئوزی ئوزونه دایانماسیدر. ولاپ آچیقجاسی بوکی شعر گرک مستقل اولسون, باشقا شعره اوخشاماسین و اوخویانین و ائشیده نین دوشونجه سینه بو (شک) دامماسین کی بو شعری ویا بونا بنزر بیر شعری سانکی ئونجه لرده (قاباقلاردا) ائشیدیبدر؟چونکی شعرین گوزه ل و جلب ائدن شرطلریندن بیریده بودرکی باشقا شعرلره اوخشاماسین و هابئله تکراری و مبتذل اولماسین , یوخسا بوحالدا لطافتی و گوزه ل لیگی اولاماز و حتی سوزدنده معمولی و آشاغی اولار.
بیلدیگیمیزکیمی سوز , اصولا رفع احتیاج اچوندر , مطلبی و نیئتی موقت اولاراق بوندان اونا منتقل ائتمک اوچوندور. وظیفه سی و اونون مدتی اوزمانا کیمیدرکی موضوع و احتیاج رفع اولسون. بونا گوره اونون زمان اعتباری چوخ آز و یاشی چوخ قیسسادر.
بونلاردان باشقا سوزون نه شکلینده تلفظ اولدوغو و ایشلنمه سی برک اجباری دگل , یعنی اگر بیریسی گلدیم یئرینه جلدیم و یا سئوگیلیم یئرینه سئوجیلیم دئسه گوزه ل و دوزگون یوخ , آنجاق چوخدا اجباری دگل چونکی کوچری بیر وسیله در , لاکن بوی وادبیات , مخصوصا شعر , بئله دگل و اولادا بیلمز. چونکی شعر قالمالی و حله ئولمز یاشامالیدر.
بورادا بونو گرک دئمک کی , بو ی کتابلاری و علمی و ادبی کتابلاردا عینا شعر کیمی و اصول ایله و دوزگون یازیلمالیدر و هیچ ده ساییلماز و اونوتولمالی دگل , و اونلارین معنا و موضوعسی هردن شعر دن ده اوستون یوخاریدر , آنجاق شعر ده کلمه لرین , وزنین , قافیه نین , ذوق و هیجان و باشقا قاعده لرین آرتیق و درین رعایتی اولدوقجا لازم و دئدیکجه اجباریدر , چونکی نثرو یازی موضوعلاریندا یئر دار دگل و میدان اولدوقجا گئنیشدر , لاکن ترسینه اولاراق , شعر و غزل و باشقا نظم موضوعلاریندا یئر دار و گئنیشلیک داها آز و حتی یوخدور.
ها بئله یازی ونثر موضوعلاریندا , موزونلوق و موسیقی بیرجه اولسا , نظم و شعر و غزل و رباعیاتدا یوزده یوز اولمالیدر , و یئنه ده نثر و یازیدا سکته و توتار ئوتوب گئدر و تحمل اولار. آنجاق نظم و شعر و غزل ده حرکتی و یریشی پوزار و آخیشی دایاندیرار.
بورادا , بیر کیمسه یه توخونماسا , گرک دئمک کی ایندییه کیمی نظم وشعر کتابلاری میزین چوخو تقلید و تکراری اولدوغو حالدا , قاعده و دستور اوزیله یازیلماییب و اوست اوسته نه عوام دانیشیغی و نه فولکولور کیمی و نه ده خواص دانیشیغلاری کیمی اولوبدر.
مثلا: گلرلر یئرینه گلله , دورارلار یئرینه دوراللا , و ائله میرسن؟ یئرینه ائله میسن ؟ و ها بئله گلیرسن یئرئنه گلیسن , و گلمیرسن یئرئنه گلمیسن ؟ یازیلیبدر کی دستور اوزیله اولمادیغی حالدا سوزون معناسیندا دگیشیر و آیدین اولمور کی بو ( گلمیسن ) کلمه سی ( گلیبسن ) یئرینه در و یا گلمیرسن ؟ یئرینه بونلاردان باشقا .
جمع باغلاماق , قاعده سیز و اصول سوز اولاراق , آغیر و قالین کلمه ایله یونگول کلمه نن جمعی بیر باغلانیر . او جمله دن اوشاقلار یئرینه ( اوشاقلر ) و اوغلانلار یئرینه ( اوغلانلر ) یازیلب و حله بعضا دوزگون یازیلبسادا آنجاق دوشونج وبیلیک اوزیله یازیلمایب بلکه تصادفی و بیله دن یازیلیبدر.
بورادا بیر نئجه ئورنک ( نمونه ) یازیلیرکی قالین کلمه ایله نازیک کلمه نین فرقی بللنسین , آغیر و یا قالین کلمه لرده اونلارین جمعی ( لار ) ایله قورتارار , مثلا:
ایوبلار , داود لار , قارداشلار , یولداشلار , اویونلار , قویونلار , سولار , آقلار , یاشلار , داشلار , اسلاقلار.
و نازیک کلمه لرین جمعی ( لر ) ایله قورتارار , مثلا:
احمدلر , حسن لر , علی لر , گوزه للر , سوزلر , ائللر , چوللر , تئللر, آنجاق بعضی کلمه لر ده واردر کی هم آغیر و هم یونگول جمع باغلانار مثلا :
قره یازیلسا قره لر , قارا یازیلسا قارالار یازیلار , بو قالین و آغیر و ها بئله یونگول و نازیک کلمه لر , حرفلرده ده رعایت اولمالیدرلار , مثلا: ( ک ) حرفی ساکن اولاندا همان ( ک ) ولی حرکت ائدیب آخرده اولاندا ( گ ) یه تبدیل اولار . و یا ( ق ) حرفی ساکن اولاندا همان ( ق ) ولی حرکت ائدنده ( غ ) یه دونر . مثلا:
اورک = اورگی , ایاق = ایاغی , کورک = کورگی , بارماق = بارماغی , اولدوق = اولدوغی ویا اولدوغو , و ها بئله ( ز ) ایله ( یز ) حرفلری سوزون آهنگینه باغلیدرلار . مثلا :
قولسوز – السیز – یولسوز – ائلسیز – دوزسوز – دادسیز – سوزسوز – دانشیقسیز – اوغولسوز – قیزسیز – و باشقالاری .
و اما , نسبت اوجون , لو – لی یازانلارین سلیقه لرینه باغلیدر . آنجاق گئچمیشلرده ( لو ) چوخ ایشلنرمیش , مثلا :
همدانلو – همدانلی , تبریزلو – تبریزلی , کوراوغلو – کوراوغلی , باداملو – باداملی , اولدوغو – اولدوغی , ئولو – ئولی و بیر چوخلی بو کیمی ستیقه لر و قاعده لر شعر و غزلین وزنینه استثنا اولمورسادا آنجاق نثر و یازیدا عذر و بهانه اوچون یئر یوخدر.
بونا گوره , او کیمسه کی شعر دئمک و یا ادبیات یازماق ایسته یر تقلید و تکراردان ئونجه گرک ئوز دیلینن قاعده و دستورون بیلسین و سونرا دوزگون بیر یول ایله بو ملی بنانی و تملی قورماغا باشلاسین .
نه دنسه , یوز ایللر جه تورک دیلینده اولان گئنیشلیک و بو توولوک اوچون ئویله بیر سوز و کتاب یازیلمایب و حله بیر آز چوخ بو اعتقاد اولا کی تورک دیلی بوتوو , و دنیا دیللری آراسیندا پارلاق و قول – بو تاقلی بیر دیلدر .
یئنه ده حله بیر کیمسه ئوزی اوچون بو زحمتی قا ئل اولمایبدر کی دیلینه گتیردیگی اعتقادی , نولورسا بیرجه کرن قافاسیندادا آراشدیرسین و ئوز اینانیشینی دایازلیقدان درینلیگه گئچیرتسن , بو سوز دئمک , عمل گوسترممک و بو ادعا ائتمک و ثابت ائتمه گین سببی نه در ؟
سببی یوزلرجه اولورسادا آنجاق بیر یسیده بودر کی بیزلرده باجاریق و ابتکار یئر ینه همیشه تقلید و تکرار اولوبدر.
گئچمیشدن دئیبلرکی تورک دیلی وسیع , غنی , و محکم بیر دیلدر , بیز لرده همان بو سوزی هر یئرده و هر سوزده دونه دونه دایاز بیر غرور ایله تکرار ائله میشیک , و ئوزگه لرین مینلرجه گوزه ل , گوزه ل کتابلارینین ئونونده بیز دنده یالنیز بو تکرار اولوبدر کی بیزیم دیلیمیز ان بیر ینجی گوزه ل و بوتوو بیر دیلدر .
بو , دوغرو در, بو حقدر کی بیزیم دیلیمیز گئنیش و طبیعی و گوزه لدر , آنجاق بونی یالنیز دیلده و سوزده تکرار ائله مک , فقط اوزدن گئچمه بیر غرور ایله دیله گتیرمک , کافی و یئترلی دگل .
بو , اوزدن گئچمه بیر شیشمکدر و ئوزون سیندیرماماقدر , آید ینجا سی بو کی ئوزگه لرین تحقیری ئونونده و ها بئاه ئوز – ئوزون حقیر و کیچیک دوشونمگین اثر ینده یوموروق دوگونلمک و سارالا سارالا چیغیرماقدر.
باشقا ملتلر , چیغیرمایبلار , بوش یئره هایکوی سالما یبلار , ئوزلرین تعریفه قویمایبلار بلکه دینمز – سویلمز ئوز ایشلرینه باشلایبلار, هر یئرین ئوزونه گوزگوره توخوم اکیبلر و ها بئله یورولمادان ؛ سوز یئرینه عمل گوستریبلر , و تاریخلرده آلچاق – اوجالاردان آشیبلار.
تقلید و تکرار ائلمک , یالنیز دیلیمیزی گئنیش و دولی گوسترمکده و ها بئله ئوزوموزی سیندیرماماقدا قورتارمیر , بلکه بو دگرسیز ایش یاشایشیمیزین باشقا یان – یوره لری نیده آرایا آلماقدادر.
ئوزگه لرین آیاق یئرلرین ئولچمک و سونرا اونلار کیمی آددیم آتماق بیزلری ئوز ئولچو موزدن و ئوز یئر یشیمیزدنده اولدوقجا اوزاق سالیبدر, و هر کیم نه ائدیب و هرنه ایش گوروب و نه جوره یئرییب بیزده عینا او جوره حرکت ائتمیشک , اونلار هر قالبده شعر دئیبلر بیزده او قالبده دئمیشک , عروض دئیبلر عروض دئمیشک و هیچ باخمامیشیق کی بو قالب و بو عروض بیزیم دیلده نجوره چیخار ؟
و دیلیمیزین نجوره خصوصیاتا ییه لی اولدوغون , سس و هیجا قاعده لرین هیچ بیر گوز ائوینه گتیرممیشک , بو البته چالیشان لارین و باجاریغا هوس و سئوگی گوسترنلر یندر , یوخسا مینلر و میلیونلارجا کیمسه لر کوکوندن بئله بیر دگرلی و معنوی ایشلرین نه یه یارادیغین و نه اولدوغون بیلمزلر و بیلمکده ایسته مز لر, یوخسا , اون و یوز ایللر کئچر , دنیالار دگیشر , ادبیات و دوشونجه لر دونه دونه ایرلییه جان آتار .
بویوک یازیچیلار توره نر, فن و باجاریق دنیاسی و ابتکار و گوزه للیک ئولکه سی گونی گوندن یئنیله نر و گئنیشله نر , بو سیرادا , و بو گئنیشلیک و ائره لیلیکلرده نه ائدریک ؟ و نه توره دریک ؟ آیدیندر کی هیچ , بو حرکتلرین , و بو ایره لیلیکلرین ئونونده , بیزلر تکجه بیر تماشاچی و ساکت بیر باخیجی کیمی گوزه دگمز بیر کیمسه لریک , یوخسا بوندان بیر آز یوخاری توتساق , هوروت هوروت تماشاچیلار سیراسیندان ایره لی چکیلسک , بو پیسئسده , بواویوندا ئوزوموزوی ئوزگه اویونجولارین آرخاسیندا تکجه تقلیدچی و گولونج بیرحالدا اونلارین اویونلارین تکرار ائدن گوره بیلریک .
بو , بیر ایشدر کی اوزون ایللر بویوجا اولوبدر . و چوخلاری بونا آتا – بابادان خوی و انس تاپیپ و بوندان ال چکمک اونلار اوچون آتاسینین ارثیندن ال چکمک دن چتیندر , بئلئیکی بو عادته و ترکیبه ال قاتان کیمسه اونلارین باخیشیندا – اخلالچی و پوزغونچودر , بو قوخوموش عادته خوی تاپانلار و بو ایرگنچی جمدیگین آردینجا سوروننلر ,هیچ بیر ابتکار و باجاریق فکرینه دوشمه دن همیشه اونون و بونون آرتیقین چئینه یبلر , و اونون وبونون اویونون تقلید ائدیب لر.
بو ایونچولار , و بوتقلیدچی لر , حتی بو اویونا و بو تقلیده هیچ بیر زمان ملی بیر رنگ , حقوقی بیر جنبه , و نسبی بیر شخصیت وئرمه یبلر , سانکی کوکوندن دنیایا دلقک و تقلیدچی گلیبلر.
بونلاری , حله بونداندا یوخاری توتساق , باجاریق لی و ایش بیلن تانیتساق وحله یازیچی و شاعر و رسام وباشقا ایشلر اوستادی گوستر سک , یئنه ده ائله بیر دگرلی یئر و باش اوجا توتمالی یئر , ها بئله ملی بیر یئر گوزه چارپمیر.
کئچمیشده , و ایندی کی شاعرلر , یازی چیلاریمیزین دیوانلارین و کتابلارین اوخویوز و اونلاری آراشدریریز , بونلارین بوسبوتون قرولوش و یئریشی و ها بئله قابوقی و ایچی ئوزگه لردن تقلید اولونوب و تکرار ائدیلیبدر.
آنجاق بورادا فارسدان , اورادا روسدان و یوخاری باشی عربدن , البته بو دوغرودرکی فارسلاردا و روسلاردا , باشقا ملتلردن تقلید و تکرار ائدیبلر و بو اکتسابی بیر قازانجدان آیری بیر شیئ اولا بیلمز.
آنجاق بونلار ائله بئله , اونلار آلدیقلاری نفع و قازانج اوستونه قازانج قویوب اونو مایه لندیریبلر و ملی بویاغا سالیبلار.
تقلید و تکرار ائدن باجاریقلی ( هنرمند ) مستقل و ئوزه ل بیر شخصیت و اردم ییه سی اولاماز , گوزه ل و سایقیلی ( هنرمند ) آدی یالنیز ئوزوندن ابتکار و هنر گوسترن و توره دیجی بیر کیمسیه یاراشار , دئمک کی تایا اولماق ایله آنا اولماق بیر بیرین دن ایری و باشقا بیر سوزدر.چونکی آنا ئوزی دوغان , و تایا.ئوزگه دوغانینی قورویاندر.
آیدیندر کی انانین دوغدوغو کوکوندن اونوندر , وتایانین بسله دیگی سون باشدا یئنه ده ئوزگه نیندر.
بونلار ائله بئله , باجاریقدا ( هنرده ) بیر بیریندن الهام و شوکه آلماق دوزگون و صادق بیر دوشونج و نیئت ایله اولسا و ها بئله ایچینده اوغرولوق و ال اوزونلوق اولماسا و بو الهام شوکه بهانه اولوب اوزانماسا عیبی و ایرادی آزدر.
اورک یاندیران و قورودوغی بالانی تکاملا یئتیرن امین بیر تایا , هردن حله هئیوه ره و باجاریقسیز بیر آنا داندا اوستون و دگرلی اولا بیلر. آنجاق بوهمیشه اساس اولا بیلمز و طبیعی دگل , چونکی ئوزینه اینانان وباجاریغینا دریندن دایانان بیر هنرمند , هر شیئدن اول ئوزی ابتکار توره در و حله حله تقلید و تکرار ائتمز و حتی ئوزی الهام وهنر منبعی ده اولار.
بوگون , بیزیم گوزه ل تورک دیلیمیز اوچون یارادیجیلیق گونی , و گوزه ل گوزه ل ابکار گونودر , آنجاق بو مرادا چاتماق اوچون گرک بیر چوخلی اوخوماق , دوزمک , و دوشونمک و سونرا تلسمه دن و یورولمادان ابتکارلی یازماق.
بورادا بونو دئمک و آچیقلاماق لازم اولدوغو اوچون گرک بیلمک کی دینمز – سویله مز فارسلارین انشاء سی و یازی اصولی , ها بئله صفت – موصوفلاری , خصوصا شعرلری بوسبتون اسلامدان سونرا و عرب دیلیندن اقتباس و ملهم اولوبدر , اسلامدان ئونجه اولورسادا لاپ آز و حتی بارماق ساییندان آرتیق دگل.
بورادا اسلامدان منظور ئوز – ئوزونه آیدیندر کی تورک – اسلام حاکمیتی و امپراطوردرکی البته بو خصوصدا بحث اولونسا چوخ اوزانار. بونا گوره بو ئوزی مستقل و آیری بیر بحث اولدوغو اوچون اوندان گوزئورتولور. یالنیز چوخ قیسا اولاراق گرک دئمک کی بویوک غزنوی , خارزم , سلجوق , وباشقا تورک امپراطورلاریندان توتوب سونرا گلن آیری تورک شاهلارینا کیمی عجم دیلیندن عادلانه بیر حالدا حمایت و تشویق اولوبدر.
ودوغروسی اسلامندان ئونجه عجملرین هیچ بیر ادبی , نظمی , رومان کتابلاری یوخدر , و حله بیر نئچه جیریق میریق یئر آلتیندان تاپیلان سانسیقریت , آوستا , مزدسنا , یشت آدلی کتابچیقلار وار سادا خرافات و موهومات اوچون یازیلیبدر , وزردوشت دینی شاهلارین و اشرافین بیرینجی مدافعه چیسی اولدوغواوچون باشدان باشا غیر انسانی و یرتیجی و قان سورانلارین الرینده چیرکین و قانلی بیر اسلحه ایمیش , بونلاردان باشقا , بو کتابلاردا اولان لغتلر و سوزلر ( سانسقریت ) دیلی و مجهول بیر دیل اولدوغونا گوره آیدین اولمور و دگل کی هانکی بیر ملتین دیلی ایمیش , تکجه بیر نئچه لغت و سوز عجم دیلینه اوخشارسادا گرک بوایشی زور و گوج ایله متخصصلرین عهده سینه بوراخماق یوخسا بوگونکی عجم اونلاردان عموما بیر کلمه ده باشا دوشمز , چونکی ئوزلرینه چیخدیقلاری بو عاریه دیل اوزون زمانلاردر کی فسیل اولوبدر.
عجم دیلی , ئوز دئیشلرینه گوره اوچ دوره دولانیب مثلا:
باستان دیلی , پهلوی دیلی , دری دیلی , آنجاق بو اوچ دوره نین دیلین متخصصلردن باشقا کیمسه دوشونمز , گورونورکی چوروین و اپرییه ن بیر دیل ایمیش و عجم لر ئوزلری ده بو دیلین ( فساد پذیر ) اولدوغون ایستر – ایستمز قبول ائدیرلر.
بونلار ائله بئله , اسلامدان ئونجه عجم لر وار ایمیشلرده , و حله دیللری و یازیلاری لاپ طبقاتی ایمیش , بئلئیکی شاه طبقه سی یعنی دربار اوچون بیر دیل و رعیت اوچون بیر دیل , وها بئله روحانی ( مغ ) اوچون بیر دیل واریمیش , و بیرده رعیت و کندچی کی اصلینده ( برده ) قول ایدی. بو نئچه طبقه نین دیلینده دانیشماقا حقسیز ایدیلر و بو دیللرده دانیشماق اونلار اوچون بویوک بیر گناه و بیر نوع جیزیق پوزماق و حدیندن تجاوز ائتمک سانیلاردی , بس بئله بیر دوره ده , و بئله بیر قانلی طبقاتی چاغدا ملی هنر و ملی ادبیاتی نه معناسی اولا بیلر؟
ارباب , روحانی ( مغ ) و اونلارین تیکمه سی اولان شاه , قوللاری و برده لری اولان کندچی و رعیته ئوز شئی و ماللاری کیمی , ئوزقویون و حیوانلاری کیمی با خان زماندا , ملی دیل و ملی ادبیات اوچون یئر اولا بیلمز , بودر کی بوگونکی یالاق عجم , او گونون , اوچیرکین و قانلی گونون ملی دیل و ملی ادبیاتیندان دانیشاندا و سارساقلایاندا , ئوزون گولونجه قویور و بوتون د نیانی , و حتی ئوزونوده گولدورور .
اسلامدان بویانا , غنی و دولی عرب ادبیات و دیلینین سفر اسینین نعمتلر یندن قاپیپ قاچان عجم , و بویوک تورک امپراطورلارینین صله و سخاوت باغیشلاریندان قارینین آجلیغدان و اگنین چیپلاقلیغدان قورتاران عجم , اونودوبدر کی دیلی ئوزگه دیلیندن و ادبیاتیندان قاپیلما و ئوزی و نطفه سیده ئوزگه لردن ترکیب و قاتیشمیش بیرنزاددر.
اونلار بیر بیریله ساواشاندا , و بیر بیر لرینی تالانچی و یا حیوان , و قان ایچن خطاب ائدنده , آغیزلاریندان گلنی بیزه نسبت وئریرلر و بیر بیرلرینی بیزه اوخشادیرلار, سانکی بویامان دئمک و سورتوشمک اونلاردا بیر سادیسم مرضیدر.
و اما , اگر تورک و عرب ظالم ویرتیجی و دیل بیلمز ایدیلر ؟ بس فردوسی عرب الفباسی ایله نه اوچون تورک شاهی محمود غزنوییه ( شاه ) نامه سین , یازیب ؟ و اوزون چاقلار بویی , حکیم فرخی سیستانی , عنصری , انوری , قاآنی شیرازی , حافظ شیرازی , وصا ل شیرازی , سعدی شیرازی , کلیم کاشانی , ظهیر فارابی , غضائررازی , سا نئی غزنوی , منوچهری , امیر معزی , ادیب صابر , رشید وطواط , سید حسن غزنوی , خاقانی , قا آنی , عنصری بلخی , عبدالرمان جامی , انوری ابیوری , کمال الدین اسماعیل اصفهانی , ملک الشعرای بهار خرسانی و یوزلرجه و مینلرجه شاعرلر و مداحلار هنرلرین و باجاریغلارین عرب , مخصوصا تورک اوچون نثار , و تقدیم ائدیبلر .
عربلر و تورکلر , اگر ادب و هنر سئون , انسانلیق و گوزه للیک سئون دگل ایدیلر بس نه اوچون بونلاردان دفاع ائدیردیلر ؟ و ادیبلر و شاعرلر بونی بیله بیله نه اوچون گوج ایله اونلارین ( تورکلرین ) بویونا اوخشایب و مداحلیق ائدیرلر ؟
سوبورادا بونی بیلمک و دوشونمک لازم و گرکدرکی هر کیمده و هر میلتده بیر موضوع و ایش اوچون علاقه و مایه اولماسا هیچ بیر گوج و حتی تشویق و حما یت اونا مایه وئرمز و مایه ده گوتورمز , بس گورونورکی بونلارین ئوزلرینده یا لتاقلیق و مداحلیق اوچون ذات و مایه وار ایمیش و واردر , سونرا ممدوحلاریدا اونلارین تمجید لرینه گوره ایستر – ایستمز قاباقلارینا چوره ک وصله آتیب ئوز قول لوقلاریندا یئر وئرمیشدلر .
بو گون بیزیم گوزه تورک دیلیمیزه اکراه ائدن و کوکوندن بیر کلمه تورکی دانیشمایان عجم , و کولگه میزی اوخ ایله وورانلار , او گونلر نه دن قاپوموزداوآیاغیمیزدا مدح دئیب و نه دن بوی بوخونوموزا تعریف یازیرمیشلار ؟
بونلاردان اولان قورخولی و شدید انعطاف , و نئجه اوزلی اولماق وزمانه تابع یاشا ماق , بوتون ملی بیر هویتی , ملی خصوصیاتی بونلاردان آلیب , بودرکی هر بیر موقعیته تابع اولماق و گونون دگرینه چوره ک یئمک اللرینده دائمی اولان بیر مایه در.
و ئوزلری دئمیشکن پامبوق ایله باش کسرلر , یوخسا تورکون قورخوسوندان مدح و ثنا دئمیشدیلرسه , بس حافظ شیرازی نه اوچون حاکمی آل مظفره ثنا دئیب و مداحلیق ائدیبدر ؟
بونلاردان باشقا , بشرین ذاتا مدح و ثنادان خوشی گلر , و بو اگر گناه اولورسادا , یالنیز و فقط ثنا و مدح دییه نین گناهیدر نه مدح و ثنا ائشیدنین , بونلار ایله بئله یوزلرجه کرن , بو یالتاقلار و چاپولوسلار , تورک امپراطورلاری طرفیندن و درگاهیندان قوولوب و ازدیریلمیشدیلار, آنجاق یاشلاری بویی , ایشلمه یب یئمکه و ها بئله دیلنچیلیگه ئوگرندیکلری اوچون سیر تیق سیرتیق و قویروق بوللایا – بوللایا یئنه ده دونوب توکلرین آیاقلارینا دوشنیب یالوارماغا باشلارمیشلار بونداندا چوخ گوزه چارپما لیسی بودر کی , بو سفرا پیشیکلری , و بو مداحلار ئوز ئوزلری ایله بوی ئولچوب و رقابت ائدر میشلر و رقابتده داها ئوزلرین حقارت و رذالت زیغینا بولارمیشلار .
دربارا آرتیق قوللوق ائدیب ئوزون اورایا داها باخین ائتمک فکرینده اولان مداحلارین بیرسی , دربار طرفیندن آرتیق تشویق اولوب و سایغی گورنده باشقا مداح سورولری و یالتاقلاری , حسادت و جیجیک گوسترردیلر و یا درباردان کوسوب سلطانی یامانلارمیشلار و توتولاندان سونرا ندامت گوستریب ایت کیمی آیاقلار ئوپرمیشلر .
بو حسادت و شخصی عقده اوزیله درباردان کوسوب , تورکه یامان یازانلارین شعر لری , بوگون قیام و انقلاب آدی ایله سند کیمی یوزلرحه دفعه چاپ اولوب و آنالیز اولور و ایندی چوخ یاخین گئچمیشده کی نوکرلر یمیز هر بیر شئیی و ایشی ترسینه گوستریب خلقی آلدادیرلار .
گئچمیشده گوزه ل عرب دیلینین و تورک حما یتینین آلتیندا یاشایان و بوگون ایچ و اوروپا فراماسونلارینین قورقوسی ایله جان تاپانلار ئوزلرین بیزیم اوچون بوگون بیر قره ده کی تک دورلدیبلر .
قدرتلی تورک امپراطور دربارلاریندا , تولکی دونوندا یئرلشن وزیرلر , شاعرلر , و قوللوچی باشی اولان عجملر , یوزلرجه خیانتلر و مینلرجه حیله لرائدندن سونرا و دفعه لرله بو , خیانتلر و حیله لرآچیلاندان سونرا یالواریب یاخاراندان سونرا بیر چوخلاری باغیشلانیب و بیر آزلاریدا جزاسینا چاتیبدر.
بویوک تورک امپراطوری قازانخان و اونون اولادینین زمانیندا دفعه لرله خیانتلرو حیله لر ائدنلردن بیرسی , فضل الله همدانی آدلی وزیر ایکی دفعه امپراطور طرفیندن باغیشلانمیشدر و سونرا , تورک وزیر تاج الدین علیشاه اونون یئنه ده ال گوتورمدگی خیانتلرین و حیله لرین تا پیپ و داها گناهلاری ثابت اولاندان سونرا جزاسینا چاتدیریل مشدر .
وزیر , فضل الله همدانی , یوزلرو مینلرجه کندلیلردن و رعیتلردن باج و مالیاتلار آلیب و کرور کرور پول یغیب . یوزلرجه کند و قصبه , مال – داوار ئوزی اوچون توپلامیشدر – بئلئیکی واری و دولتی امپراطور ایله برابر ایمیش , و بونلاری توپلایان وزیرین توطه وخیانت نیئتلری و حیله لری کشف اولموشدر .
بونلاردان باشقا , تورک شاهلاری قاجاریه زمانیندا , میرزا تقی ( باصطلاح امیرکبیر ) آدلی وزیرین , توطه و خیانتی , حتی ناسخ التواریخی یازان شسپهر و بویوک شاعر قاآنی شیرازی طرفیندن کشف و ناصرالدین شاها یئتیریلمیشدر , و شاه ایکی دفعه اونی باغیشلامیشدر .
بویوک شاعر قاآنی شیرازی , ئوز شعرینده یازیر کی میرزا تقی ( باصطلاح امیرکبیر ) حیله و تزوبر ایله ایسترمیش کی سلطانین سلطنت اوزوگون اوغورلاسین و اونو واسیطه سیله چکدیگی نقشه و توطه عملی ائله سین .
و میرزا تقی , بویوک شاعر قاآنی شیرازینی بو کشفی اوچون , آقاج ایله دوگمک ایستیرمیش , ولی شاهزاده علیقلی میرزا ( اعتضاد السلطنه ) قویمامیش ایمیش , و قاآنی شیرازی , ئوز شعرلرینده , میرزا تقی ( باصطلاح امیرکبیر ) ی دیو سیرت و اهریمن خوی یازیب و اشاره ائله یب کی گئچن ایل خیانت و حیله ائتدیگی اوچون گوردوگی ( گوشمالی ) یعنی قولاغی بورولماق دان و تنبه اولدوغوندان اوتانمایب یئنه ده خیانته و حیلیه مشغولدر .
هابئله صدر اعظم میرزا آقاخان نوری , اوچ ایل تمام ناصرالدین شاهی میرزانین دسیسه و شیاطلیغیندان باشا سالیب و شاه بو اوچ ایلده اونون خیانت و حیله لرین تحمل ائدیب و اوزونون سویون توگمه میشدر , بونلار ایله بئله , اوینه ده قیزا ریب اوتانمامیشدر وحله ده پوزغونچولوغا مشغول ایمیش.
بوتون بو حیله و تزویرلری یازانلار و گوسترنلر , موریخ ناسخ التواریخ سپهر , و صدر اعظم میرزا آقاخان نوری و شاعر قاآنی شیرازی همان عجملردر .
قاآنی شیرازی حتی یازدیغی شعرده , تاریخی بیر سند کیمی بوگونه قدر اونی بیزلره یئتیریب کی گرک اونون ایشینه وروحونا رحمت اوخویاق چون کی بونلاری بیر تورک یازسایدی , بو گونکی عجم دییردی کی بونلاری بیزه دشمن یازیبدر , و ایندی بویوک شاعر قاآنی شیرازی یازان شعر بودور .
اشکبوسیرا به یک تیر عذاب از پا فکند راستی کیخسرو ما کار رستم کرد باز
راستگویی خیمه دولت بموئی بسته بود ایزدش با رشته تقدی محکم کرد باز
شاه پنداری سلیمان بود کز انگشت او اهرمن خوئی بحیلت قصد خاتم کرد باز
صدراعظم خلق را چون آصف بن بر خیا آگه از کردار دیو و حالت جم کرد باز
اسم شه را خواند و برآن دیو بد گوهر دمید قصه کوته هرچه کردآن اسم اعظم کرد باز
آنکه درعجب پلنگی قصد چندین شیر کرد خسروش ضایعتر ازکلب معلم کرد باز
کید خصم خانگی راهرچه خسرودرسه سال خواست کردن فاش غف شاه مدغم کرد باز
چون نبودش گوشمال سال اول سودمند چرخش اسباب پریشانی فراهم کرد باز
شاخ عمرش را که می بالید در بوستان ملک آخیر از باد نهیب پادشه خم کرد باز
محمود افشار یزدی ( کفتار ادبی ) آدلی کتابیندا , ناله ائله یرکی ای کاش قاآنی شیرازی , اوگوزه ل طبعی ایله مداحلیق یئرینه , فردوسی کیمی یالان و چرند یازایدی , سانکی فردوسی مداح دگل ایدی , نامه سینی شاه آدینا یوخ بلکه خلق آدینا و افتخار اوچون یازمیش ایدی .
محمود افشارین ناله سی بونا گوره دگل کی نییه قاآنی شیرازی مداحلیق ائدیبدر .
بلکه بونا گوره درکی نییه تورک شاهی ناصرالدین شاها مداحلیق ائدیب ؟
گرک فارس شاهینا مداحلیق ائده یدی , یوخسا محمود افشار اگر مداحلیق ایله کوکوندن مخالیف اولسادیدی , عمرونون سونلاریندا , سکسان یاشیندا اولان دکتر لطفعلی صورتگر ایله مخالف اولاردی کی بوگونکی , ایگیرمینجی یوز ایلده 2500 ایل شاه لیق جشنینده , شاه و مینلرجه ئوزون و ئوزگه نین حضوروندا دیزه چوکوب یاز دیغی اوزون شعرینده مداحلیق و یالتاقلیق ائدیردی .
محمود افشار , قاآنی شیرازینی مذمت ائدیب و حتی ناصر الدین شاهیدا قینایر کی مداحلارا میدان وئریرمیش , اما فارس شاهینا بو ایرادی توتمور چونکی او , ئوزلر ینینکیدر .
و ایندی , بو گناهکارلارین و خیانت و دسیسه چیلرین ئولومی , و فضل الله همدانیلینین و میرزا تقی نین ئوز جزالارینا یئتیشدیکلری , بوگون تورک دشمنلرینین اللرین ده عثمان کونگی اولوب , و ایران توکلرینی سیخماق و تحقیر اوچون هر نه چیرکین ایشلر و آجی آجی یامانلار وارسا یازیب بوراخیرلار.
و ئوزلرین ملک و بیزلری قان ایچن و خائن یازیرلار و یئری دوشنده و عذر اوچون دئییرلرکی , او ( تورکلر ) سیز تورکلر دگلسیز , و یوزلرجه بئله اوتانماز بهانه لر گتیریرلر , و ئوزلرین ووررلار ..... لیگه .
دنیا بیلیرکی او ( تورک ) و بو تورک یوخدور , بونلاربوگون او ( تورکلری ) بهانه ائدیب فقط و فقط بوگونکی تورک اولادینا شکنجه و عذاب وئرمک مرامیندا درلار , و بونلار اوتانمادان , تورک امپراطورو وزیرلری طرفیندن یوزلر و مینلرجه , تورک و اسلام بنالارین و قیمتلی هنر و صنعت اثرلرین , عجم وزیر و قوللوقچولارینا نسبت وئریرلر و هر یئرده مسجدلر , سو انبارلاری , خیریه ایشلری , مدرسه لر , کاروانسرالار , حماملار , چئشمه لر , و بیر چوخلی گوزلردن ایتگین تاریخی بنالارین آدینی گتیرنده و یا آراشدیراندا , تکجه عجم وزیرلریندن و شاعرلریندن آد گتیریرلر.
و حتی یازیرلارکی , بو وزیرلر و شاعر لر , تورک شاهلارینا نصیحت وئوگوت وئریردیلر , تبارک الله ؟
بیر کیمسه یوخدر , سوروشسون کی , بو خیر آداملار نه اوچون نصیحت وئریردیلر ؟ یوخسا پول و مقام اوچون , و تقرب و یالتاق لیق اوچون دگلدرسه , بس نه اوچون ایمیش ؟
و یئنه ده یوخسا ملی روح اوچون ایمیشسه ده , بس نه دن بو نصیحتلری ئوزلری اوچون و یا ملتلری اوچون ائتمیرمیشلر ؟ و نه دن دیلنچی و یالواریجی کیمی ترحم و شفقت دیله یب و ملی حرکت ائتمیرمیشلر ؟
بونلار بو ادعالار , بوگون یالنیز اوروپا دسیسه لری ایله میدان تاپان و نفت گلیریله ئوزون ایتیرن و الله لیق ادعاسی ائدنلرین شئونیستی عربه ده سی و قیشقیریغیدر , یوخسا هیچ بیر انسان اوغلی انسان , بوگون ملی ستم و ملی حقارت اودلارین یئلندیرمز بو , قیزقینلار , و بو هارلامیشلار , سانکی آندا ایچیبلرکی حتی گرک ال آلتی و کیچیک یاشاسینلار , یوخسا اللرینه قدرت و گوج دوشسه استقلالسیز و دیلی غیر قانونی اولان ائللرین دیللرین کسیب و دوداقلارینا داغ باسارلار .
و اما اسلامدان ئونجه اوسطوره و افسانه اولان خرابه و ویرانه لرین آدلارین گتیرنده هیچ بیر وزیردن , شاعردن , معماردان آد گتیرمزلر و بانی گوسترمزلر , تکجه عجم شاهلاریندان , داریوشدان , آد گتیررلر , چونکی اونلار باصطلاح فارس ایمیشلر , و استدلاللاری بودر کی شاه اولان یئرده وزیر , معمار , شاعر کیمدر و نه چیدر ؟
اسلامدان سونرا , تورک امپراطورلاری , وزیرلری , خطاطلاری , معمارلاری , و عالملری یاپان و قوران گوزه ل گوزه ل اثرلر و بنالاردان تورک آد گتیرمزلر فقط چاره سیز اولاندا فلان تاریخدن و فلان عجم معماریندان آد گتیررلر .
اونلاری بانی گوستررلر , و حتی چوخ تاریخی بنالارین تورک زمانینا و تورک آدینا اولان کتیبه لرین قوپاردیب ئوز آدلارینا یازالار .
هندوستاندا , دورت یور ایل تورک و مغول امپراطورلاری اکبر شاه , و شاه جهان نین تاج محلیندن یازاندا و انون عظیم و گوزه ل بنا اولدوغوندان بحث ائدنده و یا آدین گتیرنده , حسادت و جیجیکدن قیزیب شاه جهان نین آدین آتیب فقط اونون معمارلاریندان بیرین یازارلار , چونکی بو اصفهانلی معمار احتمالا عجم یمیش , بونی حتی اونودارلارکی اصفهان نسلا و اصلا خالص عجم دگل , چونکی اورانین ایلک آدلی ( یهودیه) ایمیش . (در مکتب استاد)
اسلامدان بویانا بوتون تاریخده عجمدن بیر امپراطور اولمادیغی حالدا بو گون بونلار , نه وارسا ئوزلرینه چیخارلار و هر نه پیس و چیرکین وارسا بیزیم و هر نه یاخشی و گوزه ل وارسا بونلاریندر .
چونکی بو گون قدرت و ایش اوسته کی مطلق اولان حاکم , بونلارین نزادیندادرو بونلارین هویتین قورویور .
بونلار ایله بئله , بو حیله و دسیسه لر , یالنیز ایران بازاریندا , بوگونکی بازاردا اورتایا و بساطا قوئولا بیلر. یوخسا دنیا بیلرکی بوتون بو یالانلار و حوققالار , ترسینه و عکسینه در و حله گرک دریندن گورمک و بیلمک کی آیا اصلین ده و کوکو نده نطفه ( ﮋن ) باخیمیندان بو گون سالم و ال دگمه میش عجم واردر یا یوخ .
تاریخلر ان – بویوندا , اللردن اللره گئچن , و یوزلرجه امپراطور و باشقا ائللر طرفیندن ائوله نیب و ازدواج اولونان , و عموما و مطلق اشاغیندا و اللر آلتیندا یاشایان عجملر دن نه قالابیلر؟
بورادا , اوچ ایل سلطنت ائدن یونانلی اسکندردن توتوب و اسلامدان سونرا معنوی نفوذ صاحبی عرب امپراطوری , و بویوک تورک غزنوی , خارزم , سلجوق و سونرا دنیالیق اولان چنگیزخان , قازان خان , امیرتئیمور , ائلخانلار , آق قویونلو لار , قره قویونلولار , صفویلر , قاجاریه و یوزلرجه تورک و مغول امپراطورلاری و شاهلارینا کیمی , آرالیغدا اللردن اللره گئچن عجمدن , ( ﻧﮋاد ) آدینا نه قالابیلر ؟
تورک و مغول امپراطورو شاهلارینین توپراقلاری و ملتلری بو گونون ئولچوسی و مقیاسی ایله اله گلمز , چونکی پئکئندن ( خانبالیغ ) دان توتوب , موسقووا یا کیمی اوزانان مغول و تورک امپراطورلاری و ملتلرینین عظمتی و بویوکلوگی , او گونون حرکت و یئریشی ایله حساب اولونسا , بوگون بوتون دنیا حله او بویوک و عظمتده اولابیلمز , چونکی خانبا لیغدان موسقووایا کیمی , او گونلر , آیلارجا و شاید ایللرجه یول ایدی , و حله کیمسه بو یولی عموما و همیشه ساغلام گئده بیلمز دی . و یوللاردا یوزلرجه مرضه و قورقولارا اولاشاردی , لاکن بو گون آیلار و ایللر یولی , گونلر و ساعتلر یولی اولوبدر . و یوزلرجه ایران ئولچوسونده مملکتلر و ئولکه لر تورک امپراطورلارینین اوفاجیق و کیچیک بیر قسمتی اولا بیلردی .
بودر کی ایندی , گرک سوروشماق کی بو , اوزون زامانلاردا و اوجسوز – بوجاقسیز ئولکه لرده جور به جور ملتلر و ائللر آراسیندا , گوزدن ایتمیش و حسابا گلمز عجم , دوغروسو کیمدر؟ یوخسا ئوزقویروغوموزدر کی ئوزگه بیر قوراشدرما دیلده دانیشدیقی اوچون , ئوزون بیر ملت گوستریر؟
نه اولورسادا اولسون , آنجاق دوغروسی بودر کی , بورادا ( عجم ) آدیندا نطفه ( ﮋن ) باخیمندان ﻧﮋاد اولا بیلمز .
فقط عجم آدیندا بیر دیل واردر کی اونودا دریندن و دقت ایله باخیلسا , تورک امپراطورلاری , ( مخصوصا سلطان سنجر سلجوغی) اونون – بونون لغتلریندن و سوزلریندن یغیب و قوراشدریب و یازی کتابی و ارتباطی دیل حالینا گتیریبلر. و ایندی اوروپالیلار تورک – اسلام امپراطورلاریندان , اوروپانی و بالقانی(بابکان) فتح ائتدیکلرینه گوره آجی انتقام اوچون عجملره کوروش قبری و جمشید تختی تاپماغا و دوزلتمگه و هابئله هویت یازماغا باشلایبلار.
و ایندی , بورادا و بو خصوصدا چوخ آز و قیسساجا یازیلدیغی اوچون لازمدر کی گله جکده شرفلی تورک یازیچیلار و آراشدیرانلار , بویوک کتابلار یازسینلار.
و اما , روسلار , اون سگیزنجی ایله کیمی حله ئویله بیر ادبیات و شعر ییه سی دگل .
تکجه فرانسانین بویوک انقلابیندان سونرا , اوندان الهام آلاراق ادبیاتا باشلامیشلار و چوخوسودا تقلید و تکرار اولوب , و او جوره کی عجملر عموما عربلر دن و سونرا لاراوروپالیلاردان تقلید ائدیبلر , و ایندی بورادا هامیدان آرتیق گوزه چارپان و حسرت توره دن بودرکی ئوزگه لردن تقلید و اقتباس ائدن باصطلاح بیر ملت ( عجم ) ین , شعر و ادبیاتیندان اقتباس و تقلید اولاندا و یوزلرجه دفعه الدن – اله گئچن یازیلاردان تقلید و تکرار اولاندا داها ادبدن و باجاریغدان نه قالار و نه کیفیت ییه سی اولابیلر ؟
بونلاردان باشقا , عیب و ایرادلار بودرکی بیزلر , ایللر , اون ایللر و حتی یوز ایللر بویی هر جوره بوغونتی و هر جوره ظلم و اعتناسیزلیغین اوزرینده , دینمز- سویلمز ساکت دوراریق .
هر جوره توهینه , شاللاغا , قاپازا دوزه ریک , بیر کیمسه دن سس – سمیر چیخماز و یا ادبیات خصوصوندا هامیمیز هوروت هوروت باخاریق , ئوز دیلیمیزده بیر سوز , بیر کتاب یازماریق .
آنجاق ائلکی بیری بیر قیام ائله دی و یا بیر کتاب یازدی , باجالاردان چیخاریق و یازی ماشینلاری تئز تئز دوشر ایشه و او قدر چکمز کی مثلا حیدر بابادان تقلید و تکرار اولان کتابلارین سایی سایدان چیخار و سونرا گئت گئده اونا بارماقدا اولونار .
آنجاق بیر کیمیه بو سئوالی بو آقالاردان ائتمز کی بو کتاب , یازیلمامیش و چاپ اولمامیشدان ئونجه , و ابتکار و هنر گوستریلمه میشدن اول , سیز هنرمند آقالار هارادا ایدیز ؟ و نه ائدیردیز ؟
بودرکی , تقلید و تکرار بیزلری باجاریق و هنر سیرالاریندان قییراغا توللایب , و سفرا آچان یوخ بلکه قاب دیبی یالایان و سفرا آرتیقلارین یغان بئجردیبدر .
بونلاردان سوای , بیزلرده چالیشماق و سونرا دوزگون یول گوسترمک , ملی اورک یاندیرماق , هابئله قارداشلیق یئرینه , بیر بیرینه دیل یاراسی وورماق , بارماق ائلمک و غرض ایله عیب چیخارتماق و هابئله باشلانان بنانی و تملی آباد ائتمک یئرینه , ایده ئولوﮋی و مذهب و سلیقه تعصبی ایله خرابه قویماق خصلتی واردر .
بونا گوره دئمک اولار و گرکده دئمک کی بیزلرده تشویق و یول گوسترمک یئرینه تحقیر و توبیخ ائتمک استعدادی واردر .
حیدربابا و باشقا بیر کتاب یازیلمامیشدان اول , بیر کیمسه نین قافاسیندان گئچمز کی اودا بیر حسن بابا و یا حسین بابا یازمیش اولسون , آنجاق حیدربابا چیخاندا ن سونرا و یوللار صاف و هوا آچیلاندان سونرا , اونلار و یوزلرجه هوس آتین چاپدریرماق ایسته ین و تحرک اولان تقلیدچی و تکرارچی ( هنرمند ) لر عشقه گلر , سینه سین آریدار , قلم اله آلار , حیدربابانی و یا باشقا بیر اثری قویار قاباغینا و باشلار.
اوندان دانا دانا اوغورلاماغا , آنجاق کیشی اوغلی زحمت چکر , یئرلری , آدلاری و قافیه لری دگیشر , و یا همت گوسترر حیدربابا فلسفه درسی و گئنیشلیک وئررکی ( دانیش قارداشیم , دانیش قوچ کوراوغلوندان و فلان قهرمانیندان دانیش ) .
آنجاق بو کیمیلر ئوزی – ئوزوندن سوروشماز کی بس سن نییه دانیشمیرسان ؟
بس سن نییه لال اولوبسان؟ او هر نه دانیشیب ئوزونه دانیشیب , سن نه دانیشیب سان , سن نه یازیبسان ؟
البته تشویق باشقادر , امر و نهی باشقا , چالیشماق و باجاریق ایسته ین کیشی و آیری سین ایره لی ایته لیین بیر هوسکار , نه اوچون ئوزی ایره لی یوگورمور ؟ و نه دن باشقاسین قالخان توتور ؟
و اما اقتباس و الهام , دوغرودر کی انسانلار بیر بیرلریندن ئوگرنیبلر و الهام آلیب لار , آنجاق بونلار ایله بئله – بو الهام آلماق گرکدرکی ایره لی جهتده اولسون .
ایره لی سورسون , یعنی تپیک وورماسین , بیر حالدا قالماسین بلکه هر بیر هنرمنداونا تازالیق و اوستونلوک وئرسین , دئمک کی چیگی پیشمیش و یاریمچیلیغی بوتوو ائتسین , بو , البته یالنیز ادبیات و شعر اوچون یوخ بلکه قانون , ایده ئولوﮋی , یول , مرام اوچونده بئله در .
و بو عادت گرک اورتادان قالدیریلسین کی همیشه ئوزگه لرین قانونلارین , مراملارین , یوللارین , ایده ئولوﮋولارین تقلید و تکرار ائله میشیک و هیچ اینانمامیشیق کی بیزلرده بونلارکیمی نولورسا بیرجه کرن , ئوزوموز اوچون یئنی بیر قانون , یئنی بیر یول و ایده ئولوﮋی قازانا بیلک .
بوگون , بونی بیلملییک کی هر بیر قانونی , مرامی , سبکی , یولی بالاخره بیر ملت و یا بیر کیمسه تاپیپ و یا یازیب بس بو حالدا و بونا گوره نه اوچون بیزلرده او ملت و او کیمسه اولمویاق و نولورسا بیرجه کرنده بیزلر بو خصوصدا سفرا آچاق و بیر ابتکار گوسترک .
بو شیوه یه , و بو یولا یئتیشمک اوچون , هر شئیدن اول , ئوز – ئوزوموزه و ملتی میزه اویغون و بوگونکی دنیانین سون یئریشلرینه اویغون , آنجاق یواش یواش ابتکار و باجاریق گوسترملییک و دوغروسی و سون سوز بو کی تایا اولونجا دوغما انا اولمالی و باتلاق اولونجا ده نیز اولمالییق .


c: text/html

text:
اورمو گؤلو اوزون آغدی آغ اولسون دؤرد بیر یانین بوستان ،باغچا،باغ اولسون
سنی سئون آذربایجان ساغ اولسون
هردن ده بیر سلام سؤیله بیزلره قوربان اولوم بیزه باخان گؤزلـــــــــــــــره
اورموگؤلو،سن اورمونون گؤلوسن تک اورمو یوخ،آذربایجان گؤلوسن
بولبولوسن،چیچگیسن،گولوسن
اوگوللردن بیر دسته وئر اییله یک باخاق گؤرک گله جگی نئیله یک؟
اورمو گؤلو ،کئچن گونه گون یئتمز شوکتین تاریخدن سیلینیب گئتمز
آدلیم ایگیت لرین آدلاری ایتمز
هر زامان دیری دیر اوجا آدلارین باشا کؤلگه سالار قول قانادلارین
اورمو گؤلو،دالغالارین شـپه لر شــپه لرین سولارینی ســـپه لر
دؤرد یانیندا یوزاون بیر کول تـــــپه
کول تپه لر هر بیری بیر دفینه بیــــــر یول تاپاق دفینه لر دیبینه
اورموگؤلو،بولانلیغین دورولسون دوستلار گولسون دوشمنلرین وورولسون
اوزرینده بؤیوک کؤرپو وورولسون
همی یاخین همی راحات یول اولسون گونو گوندن مسافرین بول اولســــــــون
شعرلر:حاج عبدالرحمن طیار دده کاتب/اورمو گؤلو منظومه سی
عکس لر سعید شکاری
آخرین پست هادانلود آهنگ بسیار زیبا شاد ترکی و فارسی رضا عزیزیان به نام آمان آمان از دست تو..........دوشنبه 13 خرداد 1392

robotstxt: allowed

filter: keep


text:
"تاریخین افسانه سی"
آی خان آراز ندن ساکت آخیرسان
بو آخمادا یاندیر یبان یاخیرسان
ندن بئله غملی، غملی باخیرسان
سن ائل اوره یینده جوش لپیر، لپیر
و ولکانین کونلومه کده رلرسپیر
سنین آخان سویون بو ائله جاندیر
یاتمیش انسانلاری اویادیب قاندیر
وطنی تاپدایان دشمنی یاندیر
ایتگین تاریخمین،ای فسانه سی
ساتقین لارین اولدون سن بهانه سی
آرپا چای ،سنه، وئردی"سارانی"
گزیرسن"خان چوبان"کیمی، هارانی
قوی ساغالتسین"کوسگون"گوزوم یارانی
بو اولکده چوخدو سن تک آخان چای
آنجاق،سن تک سالان یوخدو هئچ هارای
آییردی سویون اوتایی -بوتایدان
دانیش تاریخ بویو سنده کی هایدان
سویله آران اوسته آخان کور چایدان
سنسن ایکی ائله طالع سرحددی
تک سنسن گونئی له-قوزه ئین سددی
آخدیر دیغین غمی دیبینده ن کسدیر
بوندان آرتیق کدر سوردوگون بسدیر
دوستا قلیقا قاراشی آزادلیق اسدیر
آنا قوجاغیندا راحات یاتیبسان
شرف ذیرو ه سینه یاخشی چاتیبسان.


text:
آلدانما - اینانما
یا رب، جانا گلدیم، بو یالان سؤزلر الیندن
سیرتیق، حیاسیز، بیر پارا شوخ گؤزلر الیندن
مین فیرتانا قووزاندیران هر قالیبه دوشموش
قانلار تؤکن، ائولر داغیدان سؤزلر الیندن
تئز وئر اوزومون اؤرتوگون، آل جانیمی، قورتار
یارب اوزه گیرمیش، حیاسیز اوزلر الیندن
باطینلری دوزلر، دئیه بیلمز کی یالان سؤز
ای وای بو یامان ظاهری خوش دوزلر الیندن
یوز یول دئمیشم اؤز-اؤزومه سن ده اوتانما
آلدانما، اینانما حذر ائت هیزلر الیندن
بیر یول، ایکی یول بس دئییل اون یول؟ داها بسدیر
سايدیقجا خجالت چکیرم یوزلر الیندن
یالقیز نه دیر علّت، نییه دوزلر باشارانمیر
نئیلیر چیخادانمیر ایشی نادوزلر الیندن
شاعیر: یالقیز
İşarələr: تورکی شعر
, یالقیز
, حمید صباغ ایرانی


text:
şimşək şəhbazinin türkcə şerləri
ایده لی کوچه ده غونچا ساچیب دی گله جه یی آیدین گؤرورم! آخی من ایده لی اوشاغییم!! هن من ایده لی اوشاغییم، صافام عشقیم ساده جه دیر اؤره ییمیز تمیزدیر حیه تیمیزه یاغان قار کیمین آخ قار دئدیم محاربه گؤنلری یادیما دوشدو!!! قانلی سرحدلرده اللریمیز دونوب سیلاحا یاپیشیردی تبریزین قانلی گونلری،.. اوخو للار بمبالانمیشدی أل أله یاپیشان ایکی کؤرپه جه قیز اوشاغی أل أله دؤیمه دله اؤیناییردیلار!!! یوخ آنجاق اونلار جوجوقلا،قان اویونو-اویناییردیلار آخی اللرینی قان بیر-بیرینه یاپیشدیرمیشدی!!! آخ او قانلی گونلر او قان اویونلو کؤرپه لر!!! هله ده-هله اورتا دوغودا قانلا اویناییللار سوت قوخولو کؤرپه لر... اوتانیم یئرینه آی بولود سنین آللاهین آلتیندا آغ ائله ییرسن آلیشیر جییه ری چؤلون، چمنین یاغیشی دنیزه سپه لیییرسن اوتانیم یئرینه سنین آی دنیز سوسوزلار قوینوندا یئتمیر کامینا چایلارین باشینی کسیب تر-تمیز دؤنموسن سولارین قبریستانینا بو دا کی، مین ایللیک تورک قبریستانی آنالار کور اولدو آ؛ی دئمکدن پاوتانیم یئرینه تورک یاتاغانی گؤزلرین دویمادی تورکو یئمکدن اوتانیم یئرینه میصری قیلینجیم توفک چیخان کیمی قینینا گیردین اوتانیب قیزاریر سنه گوونجیم سن اؤز قانیمیزا یئریکلییردین! اینانجیم گوونجیم قوچ کوراوغلو دین دوشمنین کیم ایدی؟، حسن پاشایدی! «لئش بیر یانا، باش بیر یانا» دئییردین، قالاغا ووردوغون قارداش باشی ایدی... شاهمار اکبرزاده اعتراض!! قبرین نورلا دولسون آی اکبر شاهمار اوتانیم یئرینه آی اوتانمایان شاه بابام خطایی ، آی سولطان سلیم نه گؤزل سؤیله دین ، روحون شاد اولسون اعتراض ائدنده ده رین فیکرینه سوسور، قلم سوسور الیم تیتره ییر آنجاق بیر سؤز وارکی دئمه سم اولمور! کوراوغلو دئینده باغریم آلیشیر کوراوغلو دئینده یاخیلیرام من... کوراوغلو تاریخده اوتانمامالی، او قوچاق نه ییندن اوتانسین آخی؟!! فئودال دان - سولطان دان حسن پاشا تک یازیق کوتله لره قان اوتدوراندان ایگید کوراوغلویه قارداش اولانماز قالاغا ووردوغو ظالیم باشییدی! لئش بیر یانا باش بیر یانا دئینده باشسیز قالان لئشلر دوشمان لئشیدی! پاشانین - سولطانین ظالیم خودکارین ظولمو-جینایتی بیداد ائدنده قالخیب چنلی بئله قیام یاراتدی اونون انقیلابی ظولم علئیهینه، اوجا نعره لری آزادلیق سسی!! اونون حاق سسی نه قوچاقلار گلدی عدالت اوردوسو قوردو کوراوغلو بو قوچاق نه ییندن اوتانسین آخی؟!! خالق آرا قورولموش حقیقت-دیوان عدالت حؤکمونو صادر ائیله میش اجراسی وئریلمیش قوچ کوراوغلویا خالقا ظولم ائده نین گؤز چیخاردانین!! قیصاصین ائدیردی ایگید کوراوغلو! ظالیم له مظلومون نه قارداشلیغی؟! قانلی قیام ائتمیش ظولوما قارشی او اصلا اؤزوندن اوتانمامالی او قوچاق نه ییندن اوتانسین آخی؟!! بیز گرک اوتاناق حؤکمن اوتاناق بیز بؤیون اییریق ظولمه-ظالیمه بیز مئیدان وئرمیشیق ظولم ائدنلره جسارت ائیله دیم چاراسیزلیقدان باغیشلار اولسون کی، منی باغیشلار اوستاد شاهمار روحو منی عفو ائیلر... سن کوسوب گئتدین گؤزل ، کؤنلوم باریش محتاجیدیر گل عنایت قیل پری جانیم فراغیندا یانیر گؤزلریم یوللاردا قالمیش بیر باغیش محتاجیدیر تاپمادیم بیر آشنا یادلار ایچینده خسته یم خسته جانیم دردینه ، درمان تانیش محتاجیدیر شاد اولوب گولمز کؤنول ، بسدیر داها هجران گولوم گؤزلریم هیجرینده آغلار ، بیر گولوش محتاجیدیر بیر تبسم قیل باری ، گؤرسون گولور کؤنلوم یاری بو سینیق کؤنلوم پری ، بیر گول -دانیش محتاجیدیر لبلرین شهد شکر ، گؤزلرین مئی نشئه سی کؤنلوم اول گؤزدن گؤزل ، بیرجه باخیش محتاجیدیر ای باهارین ابری تک اول )) شیمشگین(( دولغون گؤزو عشقیمین گولزارینا بیر یاغ ، یاغیش محتاجیدیر ۷۶/۷/۷ یارالی توپراغام یارادیر سینم آغ بیر گؤیرچینم باریشیق قوشو اووچولار الین دن یارالی یام من... ایکی قانادیم وار اوچا بیلمیرم بیری یارالی دیر! بیری باغلی دیر!! من آذربایجانام دوستلوق دونیاسی من آذربایجانام باریشیق سسی دیلیمی کسیب لر قاداقدان منیم!! بیر اوغول آناسین دوغرایان کیمین!! آراز قیلینج لاییب سینه دن منی!! یارالی توپراغام یارام قان وئریر، سانکی آنا قوجاغیندا بیر کؤرپه کیمی یارالی قاراباغ، بالام جان وئریر... دوشمنلر الینده اسیردی بالام جان وئریر قاراباغ یامان جان وئریر... ایگید بیر اوغلوم وار آدی قاراداغ اون سککیز ماحاللی آدلی سانلی دیر اودا اسیر دوشموش اودا اسیردیر!!! اونوندا چوخداندیر قوللاری باغلی!! اونوندا آرازدان یوللاری باغلی!! قاراباغ-قاراداغ حسرت داستانی.. یارالی توپراغام آذربایجانام سینمده یارا وار تام آراز بویدا آغ بیر گؤیرچینم یارالانمیشام هر زامان-هر زامان یارام تازادیر... تاریخلر بویونجا من یارالی یم کؤهنه یارالاریم تازا قان وئریر... یاریم او تایدادیر- یاریم بو تایدا سئوگیم او تایدادیر یاریم او تایدا حسرت چلنگیمی آلان اولمادی سولدو اللریمده چیچک لر منیم هاراییم بوغولوب ایچیمده منیم محو اولوب اوره کده مینلرجه آرزوم آرزوسو گؤزونده قالان لاردانام ایکی قانادیملا اوچا بیلمیرم ایکی یه بؤلونن آذربایجانام... سینه سی آل - قانلی آذربایجانام. ایچیمده بیر هارای منی چاغیریر، اویان نه یاتمیسان، اویان، دور دئییر... اونودما خالقینا وئردیگین سؤزو دایان سؤزون اوسته، دایان، دور دئییر... وعده سیز یوخودان منی اویادیر واختیله اویانان ایچیمده کی سس!!!؟؟ حاقلی بو خالقیمین حاققی یولوندا، ازلدن سؤز وئریب آند ایچمیشم من... وعده سیز یوخولار اویدورسا منی بیر آن قویماز یاتام ویجدانیم سسی!!! ده رین دویغولارین اوجا سسی دیر منی غفلت لردن اویادان بو سس هارای یاتما دئیه چاغیریر منی... ایچیمده کؤکله میش ظفر نغمه سین اومود ماهنیلارین چالیر دم به دم... بیر آن یورولمادان مقصده دوغرو اودورکی چاپیرام اینام مرکبین... منی سارسیدانماز نه قار ، نه کولک، منی قورخودانماز قانلی یول کسن!!!! یول اوزره قورخویا یوخ دئمیشم من. قانلیدیر بو یوللار اوزاقدیر منزیل آنجاق کی سونونا اینام لی یام من... بو یولون یولچوسو اولاندان بری ایناملا چاپیرام منزیله دوغرو... عشقین زیروه سینه ایناملا چاتان قات-قات طیلسیملری سیندیرار یقین!!! خالقیما وورغونام اینساندیر عشقیم عشقیم ایرادمله سیناجاق بیر گون مانع لر قاپیسی پولاد اولسادا!!! باشیمدا یارانان آزادلیق عشقیم کؤنلومو گتیرمیش منی بو یولا حورریت یولونون جان فداسی یم منی ساخلایانماز یول گئدیمیمدن دوشمن تپه دیرناق سیلاحلانسادا...!!! الیمی- قولومو باغلایار آنجاق، فیکریمی دوستاقدا ساخلایا بیلمز!!! داریسقال دونیادا جیسمیم حبس اولار حبس اولا ماحالدیر آرزیم، دیله ییم!!! قیرار زنجیرلری سرحدلر آشار ایچیمده یارانان بو های، بو هارای باشیمدا تاپیلان بو یئنی فیکیر... قانلی دوشمن لرین اودلو سیلاحی، فیکیر سیلاحیملا دؤیوشه بیلمز!!! دؤنه لر دئمیشم قانلی دوشمنه چک اودلو سیلاحین، چک، اؤلدور منی! قوی قانیم سووارسین آزادلیق جیلین... اؤلومون سون سیلاح سانان بابامین!!! آزادلیق درسینی اؤیره نمیشم من... مندن گرک قورخسون منی اؤلدورن مندن گرک قورخا اؤلوم اؤزوده!! آزادلیق یولونون یولچوسویام من الیمده اؤلوم تک سون سیلاحیم وار منله ساواشانماز اودلو سیلاحلار.. محو اولور - محو اولور آمان محو اولور آنالار الیله آنا دیلیمیز!! آنانین لایلاسی آنا دیلیله کؤرپه نین داماردا قانیدیر دئمک. کؤرپه لر آنانین قوجاغینداکن احساسی محو اولور ، عشقی محو اولور محبت دویغوسو ، حیسی محو اولور، آنانین لایلاسی ساختالاشاندا!! لایلای بالام ائشیدرکن کؤرپه لر اورک ده قایناییر جوشور دویغوسو، اؤزگه لر دیلیله ساختا لایلالار دوندورور کؤرپه نین حیسی نی دئمک!! آنانین لایلاسی شیریندیر ، شیرین کؤرپه نین حیسی نی جوشدورار آنجاق، آنا اؤز دیلیله چالا لایلاسین! ایچیمدن - ایچیمه آغلاییرام من آنالار الیله محو اولان دیله!! دایاز دوشونجه نله (( بو شعری سونای باجیما ایتحاف ائدیرم .)) اؤنجوللری یوخو گؤرور بو خلقه! بیر دئمیرلر بو میللتین دردی نه دیر؟ اودو نه؟ هئچ دئمیرلر بو میللتین ایسته گی نه؟ فیکری نه؟ دونیا خلقین دوشمان ائتمیش بیزلره اؤز فیکریله چپر چکیر بیزلره لعنت اولسون شئیطانلارین فیکرینه!!! بیز اینسانیق دونیالارلا قارداشیق کیم توره تمیش؟ دوشمان لیگی بیزلره؟!! بیر عؤموردور هارای چکیر بیر میللت بیز دونیانی یولداشلیقلا سئویریک باریشیق لا ، قارداشلیق لا سئویریک! ائشیده ن یوخ ، دویان یوخدور بو سسی... باشداکیلار اؤز فیکرینی داشی ییر!!! قان-قان دئییر اؤز سؤزونو دانیشیر... آمریکالی - روسیه لی - فرانسه... اینسانلار اینسانا دوشمان دئییل کی لعنت اولسون فیتنه سالان شئیطانا... لعنت اولسون قان تؤره لده ن قورقولارین فیکرینه... لعنت اولسون اؤنجوللرین فیتنه سینه فئلینه!!! فیتنه سالان امپریالیست ، صهیونیزم قاراباغدا داشناکلاردی قان ایچه ن!! ایران لی لار جان آتیللار دوستلوغا... قورخودایام پیس دوروما نه دئییم؟!!! اوره ک تیتریر قلم قورخور اسیره م بو فیکریم له بئله شئعیر یازاندا... بسدیر داها سوسمالی یم قورخو وار!!! بو قورخو ایله نه دوشونوم؟! نه یازیم؟!! شیرین سولو بیر بولاغین قیراغیندا ایکی سئوگی ، ایکی حسرت خلوت ائدیب سئودالارین دانیشیرلار شنلیک ائدیب گولوشلرین بؤلوشورلر... توت آغاجی باشلارینا کؤلگه سالیب... اؤتوب هیجران آجیلیغی وصله چاتیب دانیشیرلار عشق اودونا آلیشیرلار... یام یاشیلدیر داغ دره لر چیچک آچیبدی باغچالار شن حیاتین یاز چاغیندا طبیعتین باهاریندا گؤزللیکده ن کام آلیرلار... او بولاغین قانشرینده ایکی قوجا، بیری آنا ، بیری آتا قوجا چینار کؤلگه سینده گؤز تیکیبلر او صحنه یه!! باهار گئچیب ، پاییز اؤتوب قیشا دؤنوب عؤمورلری آجی گونلر آغریلاری اوزلرینده جیغیر سالیب ساچ آغاریب قاشلارینا قیروو قونوب ... ... حسرت حسرت - باخا باخا خیاللارا دالا - دالا قاییدیرلار گئچنلره قوجا دؤنوب قاریسینا سووال وئریر یادیندامی؟ سیزه ائلچی گلن گونو؟ بیر جیل اکدیک بولاغ اوسته؟ اکدیگیمیز او جیل ایندی کؤلگه سالیر سئوگی لره! بیزدن قالان سئوگی شویو اوجاق اولوب سئوگی لره... شیمشک شهبازی ۱۳۸۳/۸/۱۸ با عرض تشکر، خواهشمندیم همانند ادوار قبلی برگزاری این دوره از
جشنواره را هم با قرار دادن فراخوان در وبلاگ و سایت، چهره به چهره،
کامنتگذاری، ارسال ایمیل، فرستادن پیامک و ... به اطلاع علاقمندان فرهنگ و
هنر منطقه آذربایجان برسانید. هارای چکیر زیروه لره دیرماشان یول ، بیزی سسلیر! بیزی سسلیر قان قادالی گئچمیشلرده بابالاریم گئده ن یوللار... بو یوللار، بو یوللار بو اوزون یوللار هارادان باشلانیب؟ هارایا گئدیر؟ کیم نه بیلیر ایلکی نئجه باشلانیب؟ کیم نه بیلیر بو یوللارین سونونو؟ بو یوللاردا گئده نلرین ایزی وار داش آتمایین یولچولارین یولونا بو یوللارین هر چانقیلی هر داشی بو یوللارین یئل ساووران توپراغی گئدیشه چاغیریر بیز اینسانلاری گؤره ن هارا چکیر بو یوللار بیزی؟ یوللار اوزون ازلی یوخ ، سونو یوخ چوخلارینی یولدا یوروب بو یوللار بیز هاراجاق گئده جه ییک بو یولو؟!!! بیزی هاردا یوروب ییخار؟!!! مثلدی کی یولچو گئدر ، یول قالار دوز یولچودان یول اوزره بیر ایز قالار... بیز گئده لی بیزده ن سونرا گلن لر یاخشی ، یامان ایزیمیزی ایزله ییر گؤره ن بیزیم نه ایزیمیز قالاجاق؟ بیزده ن سونرا دونیامیزا گلن لر بیزی دئییب نه ییمیزه گووه نر؟!!! یوللار اوزون جان آغریلی بیز یورغون هارا چکیر بو یول بیزی گؤره سن؟ بابالارین ائتدیگینه گووه ندیک اونلار زیروه لره چکمیش بو یولو دالیسیجا چکیر ایندی یول بیزی!!! بو یوللاردا داهی لارین ایزی وار اوز قویموشام بابالارین ایزینه اوزوم اوسته سورونورم بو یولو گئده جه یم هارا چکسه یول منی... 83/11/26 اود یاخیلیب جانیمیزا زامان-زامان بیز یانیریق چؤلوموزده یاشیل آلاو ایچیمیزده وولقان یانیر سن یانیرسان من یانیرام بیز یانیریق... بیز یانمیریق کول اولماغا یئل له گؤیه سوورولماغا بیز یانیریق قارانلیقلار ایشیقلانسین!!! بیز یانیریق ظولمتلره ایشیق ساچاق بیز یانمیریق کول اولماغا بیز یانیریق اوجاق یانسین بیز یانیریق ایستیلیک لر یاراتماغا... بیز یانیریق بو حیاتی ایستی لیک له یاشاتماغا!! سن یانیرسان من یانیرام بیز یانیریق ظولمون ائوین یاندیرماغا... سنله منیم یانماغیمیز بیزیم یاشیل آلاویمیز قاپ قارانلیق گئجه لره ایشیق لیقدیر بیز چیراغیق گئجه لره بیز یانماساق قارانلیق لار ایشیقلانماز!! ... ... بیز یانیریق بو یانماغا فخر ائدیریک! چون اودوموز ایستی لیقدیر ایشیق لیقدیر... اوره گیمیز ابدیت اوجاغیدیر... بیز یانماساق بوم - بوز دونار بو کایینات شاختا سازاق سازین چالار قیشا دؤنر بارسیز حیات... بیز یانیریق حیات اوچون بیز یانیریق بو حیاتین اوجاغینا کؤز اولماغا...
اورمو دنیزیندن
یول باشلانیر ، انسان گئدیر یول قالیر! گئدنلردن گله جگه ایز قالیر ، یالقیزجا سفرین باشلایان کیمسه ، چالیشیر ، دانیشیر باشقالار ایله ، توپلوملار یارادیر اؤتدوکجه زامان. دیلله شیب ، بیرلشیب ، یولداش اولانلار ، اولایلار یارانیر آیریلیر بیردن ، انساندان انسانا قالان یادیگار ، یالنیز آجیلی-شیرینلی خاطره لردیر.
حیات دئییلن بیر دفتر کیمیدیر! گونلر اونون یازیلمامیش آغ صحیفه لریدیر!!!! انسانلارین ائتدیکلری او دفتره یازیلان - یازیلار دئمکدیر!!!
ایندی انساندیرکی نئجه یاشاماسی ایله حیاتین آغ صحیفه لرین یاشاییش قلمی ایله یازیب دولدورمالیدیر!!
حیات یولدور ، اوزون بیر یول ، گئجه سی وار ، گوندوزو وار ، ائنیشی وار ، یوققوشو وار...
مقصد ایچون ، منزل ایچون ، سیلدیریملی اوچوروملو قایالاردان آشمالییق.
زامان - زامان ، دؤنه - دؤنه بو دونیانین یوللاریندا ، حق له باطیل آراسیندا ، دؤیوش گئچیب قانلی دؤیوش.
سویغونچولار یول کسیب دیر آمما یئنه یول آدامی یولون گئدیب. سویولوبدور ، دؤیولوبدور ، آمما گئدیمینه داوام وئریب.
زامانلا دؤیوشن اولو بابالار ، ظالیم لرله باریشماییب ، یئرسیز یئره چالیشماییب. آددیم - آددیم حاق کاروانین اؤنه سوروب. بیز اونلاردان ایز ایزله ییب ، گؤز تیکمیشیک صاباحلارا. حک ائدیریک بیز تاریخین سینه سینه ، بیزی بیلسین بیزدن سونرا گلنلر...
بیلسین لرکی سیخینتیلار ، بوغونتولار ، طیلیسیم لی قارا گونلر گؤرموشوک. زیل قارانلیق گئجه لرده بیز بو یولو بورا قده ر سورموشوک. سیز قالدیرین قایالارین زیروه سینه بو یولو...
بیر گیزلی سس ، بیر غریب دویغو ، سانکی بیزی یولچو سانیب گل - گل دئییر...
یول بیزی چاغیریر دئمک. بیزی چاغیران سس تاریخ بویو انسانلیغین آزادلیق بایراغین اله قالدیران یول شهیدلرینین عصیان سسی دیر! بیزی یولون داوامینا چاغیریر...
او چاغریشلی هارای سسی ، کوبانین داغلاریندان قالخان ، ارنستو چگوارانین انقلاب سسی دیر...
او سس آفریقاداکی قارا دریلی انسانلارین تمیز اورک لرینین دؤیونتو سسی دیر!
هندیادان قالخان قوجامان گاندی نین آزادلیق سسی دیر!
او سس اودلار دییاریندا ستارخانین - باقرخانین ، پیشه ورینین هابئله حیدرخان عمواوغلونون حاق هاراییدیر!
ائشیدن قولاق لار ، دویان اورکلر ، انسانلیق حاققینی سئون کیمسه لر ، خیالسیز - خیالسیز یوخلایا بیلمز! او سس لر هر آن چاغیریر بیزی...
او سس باریشماز بابکین عوصیان سسی دیر. بوتون انسانلاری ، انسانلیغی اویانیشا چاغیریر دئمک!!
ائشیتدیکجه آلیشیرام اؤز ایچیمده ، سانکی آلاولارا بورونور جانیم ، گئییمیم اود اولور یاندیریر منی.
آغلاییرام ، کیمسه گؤرمور گؤز یاشیمی. ایچریمده هیچقیریلار بوغولور...
هاراییم ، هاراییم سس سیز هاراییم! ایچیمده بوغولور هارایلار منیم!!!
مقصد اوزاق ، یوللار اوزون ، آددیم - آددیم قورخو وار! سحر آخشام ایزله ییرم ، یول ایزین.
قاریش - قاریش قان ایزی وار بو یولدا...
اوره یی قان ، باغری یانیق لاله لر ، حسرت - حسرت یولا دالغین باخیللار...
یالقیز لالا ، یولدا ، یولچو گؤزله ییر...
بلکه ده نه بیلیم بو قانلی چیچک ، یولدا اؤلن یولچولارین قانیدیر؟؟؟؟!!!!
۸۴/ ۱۰ ( چیلله آیی ) ۲ اینجی نومارا / بولتن انجمن سلامت
اجتماعی آذربایجان
اسیر قارا یئللر تالان گونومدور
دیش دوشور آغاریر قارا ساچلاریم
فلک قانادیمی یولان گونومدور
آرزومو دونیادان تام آلمامیشدان
گؤزللر الیندن جام آلمامیشدان
گؤردوم جاوانلیقدان کام آلمامیشدان
قوجالیق طبیلین چالان گونومدور
بیر گئجه خیالسیز یاتا بیلمیرم
خیالیم یوکسک دیر چاتا بیلمیرم
آتیرام باشیمدان آتا بیلمیرم
داها خیاللارا دالان گونومدور
شیمشک آغیرلاشیر کدر غم یوکوم
حکیم سیز درمانسیز نئجه درد چکیم؟
دردیمه گلمه دی درد بیلن حکیم
گؤزلریم یوللاردا قالان گونومدور
آلچاق لیغین لا
اؤزونو حاق بیلیب
منی دانلاما
ده ییرماندا آغارماییب ساچلاریم
سنین بیلدیگین جه من ایتیرمیشم
دومانا دوشموشم قارا دوشموشم
قارانلیق گئجه نین قارا پرده سین
گونش ایسته گیم له دلیب کئچمیشم
یول لاردا حقیقت یولون سئچمیشم
سانماکی عؤمروم ثمرسیز کئچیب
حیات گونلریمین هر آنلاریندا
اومودلاری آرزیلاری اکمیشم
بیته جک ثمرلی ، بارلی بیته جک
حیاتدا اکدیگیم گونش آرزیلار
فیکرین چوخ دایازدی همتین آلچاق
نئجه بیله جکسن درین لیک نه دی؟؟
دایازلار بیلمزلر درین لیک لری!!
همتی اوجالار فیکری درین لر
آراشیب حیاتدا سئیر ائیله ین لر
قورخمادان جومارلار درین لیک لره
عؤمروم دن گونوم دن ده یر وئرمیشم
عؤمور ده یریله حیاتیم بویو
زامانا اکمیشم شن گله جه یی
بیته جک ثمرلی ، بارلی بیته جک
زاماندا اکدیگیم گله جک جیلی...
ظولمت گئجه لرده قارا گونلرده
اومودلا اکمیشم شن گله جه یی
ظولمت لره دؤزه - دؤزه
قارا گونو اوزه - اوزه
صاباح گله ن نسیل لره،
آرزیلاردا بئجرمیشم
شنلی چاغی ، آغ گونلری
بیر گون سحر دان چاغیندا
گونش کیمی یاییلاجاق
ظولمت لرده ناکام یاتان
منیم سونسوز آرزیلاریم.
گئچمیشلردن ، اوزاقلاردان
آت کیشنه دی
((ایتی)) چایین قیراغیندا
اوغوز بابام قییها چکدی
غضبیندن یئره گؤیه
نیفرین دئدی
حارام اولسون سیزه منیم
آدیم ، سانیم
آی بئ غئیرت اوغوللاریم
((مورو)) داغی دوشمن باسیب
((کلبجریم)) یارالیدیر
باتدی منیم آدیم سانیم
باسیلیبدی قاراباغیم
نه یاتیب سیز عارسیز-عارسیز
دده قورقود بویلاریندا
اؤلدو داها ((قارا چوبان))
یالان اولدو دلی (( دومرول))
حاییف اولسون او آدلارا
حاییف اولسون
تاریخ دولو شان شوهرتلی
آدا ، سانا
دوشمن باسدی قاراباغی
نه قاراباغ؟
تالاییبللار هر وارلیغی
عارسیز-عارسیز
خوش خیاللی
شیرین یوخو،
یوخلاییب سیز...
حارام اولسون اوستوزده کی
آد ، سان سیزه ،
اوغوز بابام دئدی گئتدی!!!
آت کیشنه دی آت کیشنه دی
چنلی بئلین سیلدیریم لی
اوچوروم لو یوللاریندا
قوچ کوراوغلو نعره چکدی
کور اوجاغلی یوردوم دئدی!!!
غئیرتیمه گولدو منیم!!!
آت کیشنه دی ساوالانین زیروه سینده
آل گئییملی اولو بابک سسه گلدی
باخدی منه غضب لندی ،
سیز قانیمی آیاقلادیز ،
قاراباغدان چکیلنده...
دئدی منه ، دئدی گئتدی
آت کیشنه دی خان آرازین ساحیلینده
کیشنه سینه نبی گلدی،
یوردوموزو بؤلوم-بؤلوم
قاریش -قاریش ، دیلیم-دیلیم
دوغراییب لار گؤره ن آندا،
بیزه نیفرین ائدیب گئتدی...
آت کیشنه دی شاه سهندین اتگینده
ستارخانین اولکه سینده
کئچمیش لریم یادا دوشدو
واراق - واراق واراقلادیم تاریخی ،
تاریخلرده بابالاری ایزله دیم
اونلار سولطان ایمیش
اونلار خان ایمیش
اونلار داهی اینسان
غئیرت اوجاغی
من ایسه قول اولموشام
قول...!!!!
(ایتی چایی: قدیم تورکوستاندا بیر چایین آدیدیرکی ایپار خانیم بو چایین قیراغیندا قهرمان لیغلار یارادیب)
(مورو داغی: قاراباغدا اؤلان بیر داغین آدیدیر)
83/10/13
قالیب: سربست
معنا باغيشلايير سونسوز حياتا
اينسان اوره گينده موقددس ديلك
اينسان سيز بو دونيا بايقوش يوواسي!
اينسانلا قويولوب بو تمل داشي
اينساندير يارادان گؤزلليك لري
اينسانا باغليدير دونيانين باشي
اونون دوشونجه سي ، اونون دويغوسو
تاپير تاپيلمازي ، گئچديكجه زامان
محو اولار كايينات ، دونيا محو اولار
دونياني ياشادان اينسانديرٍ ، اينسان
گاهدان دولاشيرام ، گاهدان چاشيرام
بس نده ن اؤلدورور قارداش ، قارداشي!!!
خيلقه تين ان گؤزل وارليغي اينسان!
حئيوان تك ييرتارميش يولدا ، يولداشي؟!!!
اينسان نه دئمك دير قان تؤكنلره؟
ييرتيجي اولانماز موقددس اينسان
اينسان ليق آديني لكه لنديرير
اينسان گئييمينده قان تؤكن حئيوان!!!
حياتي چاغيرير گؤزل ليك لره
اينسان دوشونجه سي ، اينسان دويغوسو
اينسانا قاينايير ، اينسانا جوشور
(( شيمشگين)) اوره کده ، هر آن دويغوسو
:ادامه مطلب:
ایده لی کوچه ده غونچا ساچیب دی
گله جه یی آیدین گؤرورم!
آخی من ایده لی اوشاغییم!!
هن من ایده لی اوشاغییم،
صافام
عشقیم ساده جه دیر
اؤره ییمیز تمیزدیر
حیه تیمیزه یاغان قار کیمین
آخ قار دئدیم محاربه گؤنلری
یادیما دوشدو!!!
قانلی سرحدلرده
اللریمیز دونوب سیلاحا یاپیشیردی
تبریزین قانلی گونلری،..
اوخو للار بمبالانمیشدی
أل أله یاپیشان
ایکی کؤرپه جه قیز اوشاغی
أل أله دؤیمه دله
اؤیناییردیلار!!!
یوخ آنجاق اونلار
جوجوقلا،قان اویونو-اویناییردیلار
آخی اللرینی قان بیر-بیرینه
یاپیشدیرمیشدی!!!
آخ او قانلی گونلر او قان اویونلو کؤرپه لر!!!
هله ده-هله
اورتا دوغودا قانلا اویناییللار
سوت قوخولو
کؤرپه لر...
اوتانیم یئرینه آی بولود سنین
آللاهین آلتیندا آغ ائله ییرسن
آلیشیر جییه ری چؤلون، چمنین
یاغیشی دنیزه سپه لیییرسن
اوتانیم یئرینه سنین آی دنیز
سوسوزلار قوینوندا یئتمیر کامینا
چایلارین باشینی کسیب تر-تمیز
دؤنموسن سولارین قبریستانینا
بو دا کی، مین ایللیک تورک قبریستانی
آنالار کور اولدو آ؛ی دئمکدن
پاوتانیم یئرینه تورک یاتاغانی
گؤزلرین دویمادی تورکو یئمکدن
اوتانیم یئرینه میصری قیلینجیم
توفک چیخان کیمی قینینا گیردین
اوتانیب قیزاریر سنه گوونجیم
سن اؤز قانیمیزا یئریکلییردین!
اینانجیم گوونجیم قوچ کوراوغلو دین
دوشمنین کیم ایدی؟، حسن پاشایدی!
«لئش بیر یانا، باش بیر یانا» دئییردین،
قالاغا ووردوغون قارداش باشی ایدی... شاهمار اکبرزاده
اعتراض!!
قبرین نورلا دولسون آی اکبر شاهمار
اوتانیم یئرینه آی اوتانمایان
شاه بابام خطایی ، آی سولطان سلیم
نه گؤزل سؤیله دین ، روحون شاد اولسون
اعتراض ائدنده ده رین فیکرینه
سوسور، قلم سوسور الیم تیتره ییر
آنجاق بیر سؤز وارکی دئمه سم اولمور!
کوراوغلو دئینده باغریم آلیشیر
کوراوغلو دئینده یاخیلیرام من...
کوراوغلو تاریخده اوتانمامالی،
او قوچاق نه ییندن اوتانسین آخی؟!!
فئودال دان - سولطان دان حسن پاشا تک
یازیق کوتله لره قان اوتدوراندان
ایگید کوراوغلویه قارداش اولانماز
قالاغا ووردوغو ظالیم باشییدی!
لئش بیر یانا باش بیر یانا دئینده
باشسیز قالان لئشلر دوشمان لئشیدی!
پاشانین - سولطانین
ظالیم خودکارین
ظولمو-جینایتی بیداد ائدنده
قالخیب چنلی بئله قیام یاراتدی
اونون انقیلابی ظولم علئیهینه،
اوجا نعره لری آزادلیق سسی!!
اونون حاق سسی نه قوچاقلار گلدی
عدالت اوردوسو قوردو کوراوغلو
بو قوچاق نه ییندن اوتانسین آخی؟!!
خالق آرا قورولموش حقیقت-دیوان
عدالت حؤکمونو صادر ائیله میش
اجراسی وئریلمیش قوچ کوراوغلویا
خالقا ظولم ائده نین گؤز چیخاردانین!!
قیصاصین ائدیردی ایگید کوراوغلو!
ظالیم له مظلومون نه قارداشلیغی؟!
قانلی قیام ائتمیش ظولوما قارشی
او اصلا اؤزوندن اوتانمامالی
او قوچاق نه ییندن اوتانسین آخی؟!!
بیز گرک اوتاناق
حؤکمن اوتاناق
بیز بؤیون اییریق ظولمه-ظالیمه
بیز مئیدان وئرمیشیق ظولم ائدنلره
جسارت ائیله دیم چاراسیزلیقدان
باغیشلار اولسون کی،
منی باغیشلار
اوستاد شاهمار روحو منی عفو ائیلر...
سن کوسوب گئتدین گؤزل ، کؤنلوم باریش محتاجیدیر
گل عنایت قیل پری جانیم فراغیندا یانیر
گؤزلریم یوللاردا قالمیش بیر باغیش محتاجیدیر
تاپمادیم بیر آشنا یادلار ایچینده خسته یم
خسته جانیم دردینه ، درمان تانیش محتاجیدیر
شاد اولوب گولمز کؤنول ، بسدیر داها هجران گولوم
گؤزلریم هیجرینده آغلار ، بیر گولوش محتاجیدیر
بیر تبسم قیل باری ، گؤرسون گولور کؤنلوم یاری
بو سینیق کؤنلوم پری ، بیر گول -دانیش محتاجیدیر
لبلرین شهد شکر ، گؤزلرین مئی نشئه سی
کؤنلوم اول گؤزدن گؤزل ، بیرجه باخیش محتاجیدیر
ای باهارین ابری تک اول )) شیمشگین(( دولغون گؤزو
عشقیمین گولزارینا بیر یاغ ، یاغیش محتاجیدیر
۷۶/۷/۷
یارالی توپراغام یارادیر سینم
آغ بیر گؤیرچینم باریشیق قوشو
اووچولار الین دن یارالی یام من...
ایکی قانادیم وار اوچا بیلمیرم
بیری یارالی دیر!
بیری باغلی دیر!!
من آذربایجانام دوستلوق دونیاسی
من آذربایجانام باریشیق سسی
دیلیمی کسیب لر قاداقدان منیم!!
بیر اوغول آناسین دوغرایان کیمین!!
آراز قیلینج لاییب سینه دن منی!!
یارالی توپراغام یارام قان وئریر،
سانکی آنا قوجاغیندا بیر کؤرپه کیمی
یارالی قاراباغ، بالام جان وئریر...
دوشمنلر الینده اسیردی بالام
جان وئریر قاراباغ یامان جان وئریر...
ایگید بیر اوغلوم وار آدی قاراداغ
اون سککیز ماحاللی آدلی سانلی دیر
اودا اسیر دوشموش اودا اسیردیر!!!
اونوندا چوخداندیر قوللاری باغلی!!
اونوندا آرازدان یوللاری باغلی!!
قاراباغ-قاراداغ حسرت داستانی..
یارالی توپراغام آذربایجانام
سینمده یارا وار تام آراز بویدا
آغ بیر گؤیرچینم یارالانمیشام
هر زامان-هر زامان یارام تازادیر...
تاریخلر بویونجا من یارالی یم
کؤهنه یارالاریم تازا قان وئریر...
یاریم او تایدادیر- یاریم بو تایدا
سئوگیم او تایدادیر یاریم او تایدا
حسرت چلنگیمی آلان اولمادی
سولدو اللریمده چیچک لر منیم
هاراییم بوغولوب ایچیمده منیم
محو اولوب اوره کده مینلرجه آرزوم
آرزوسو گؤزونده قالان لاردانام
ایکی قانادیملا اوچا بیلمیرم
ایکی یه بؤلونن آذربایجانام...
سینه سی آل - قانلی آذربایجانام.
ایچیمده بیر هارای
منی چاغیریر،
اویان نه یاتمیسان، اویان، دور
دئییر...
اونودما خالقینا وئردیگین
سؤزو
دایان سؤزون اوسته، دایان، دور
دئییر...
وعده سیز یوخودان منی
اویادیر
واختیله اویانان
ایچیمده کی سس!!!؟؟
حاقلی بو خالقیمین
حاققی یولوندا،
ازلدن سؤز وئریب
آند ایچمیشم
من...
وعده سیز یوخولار اویدورسا منی
بیر آن قویماز یاتام
ویجدانیم سسی!!!
ده رین دویغولارین اوجا سسی دیر
منی غفلت لردن اویادان بو سس
هارای یاتما دئیه
چاغیریر منی...
ایچیمده کؤکله میش ظفر نغمه سین
اومود ماهنیلارین چالیر
دم به دم...
بیر آن یورولمادان
مقصده دوغرو
اودورکی چاپیرام
اینام مرکبین...
منی سارسیدانماز
نه قار ، نه کولک،
منی قورخودانماز
قانلی یول کسن!!!!
یول اوزره قورخویا یوخ دئمیشم من.
قانلیدیر بو یوللار
اوزاقدیر منزیل
آنجاق کی سونونا اینام لی یام من...
بو یولون یولچوسو اولاندان بری
ایناملا چاپیرام منزیله دوغرو...
عشقین زیروه سینه ایناملا چاتان
قات-قات طیلسیملری
سیندیرار یقین!!!
خالقیما وورغونام
اینساندیر عشقیم
عشقیم ایرادمله
سیناجاق بیر گون
مانع لر قاپیسی پولاد اولسادا!!!
باشیمدا یارانان آزادلیق عشقیم
کؤنلومو گتیرمیش منی بو یولا
حورریت یولونون جان فداسی یم
منی ساخلایانماز یول گئدیمیمدن
دوشمن تپه دیرناق
سیلاحلانسادا...!!!
الیمی- قولومو باغلایار آنجاق،
فیکریمی دوستاقدا ساخلایا بیلمز!!!
داریسقال دونیادا جیسمیم حبس اولار
حبس اولا ماحالدیر
آرزیم، دیله ییم!!!
قیرار زنجیرلری
سرحدلر آشار
ایچیمده یارانان
بو های، بو هارای
باشیمدا تاپیلان بو یئنی فیکیر...
قانلی دوشمن لرین اودلو سیلاحی،
فیکیر سیلاحیملا دؤیوشه بیلمز!!!
دؤنه لر دئمیشم قانلی دوشمنه
چک اودلو سیلاحین،
چک، اؤلدور منی!
قوی قانیم سووارسین آزادلیق
جیلین...
اؤلومون سون سیلاح سانان بابامین!!!
آزادلیق درسینی اؤیره نمیشم
من...
مندن گرک قورخسون منی اؤلدورن
مندن گرک قورخا اؤلوم اؤزوده!!
آزادلیق یولونون یولچوسویام من
الیمده اؤلوم تک سون سیلاحیم وار
منله ساواشانماز
اودلو سیلاحلار..
محو اولور - محو اولور
آمان محو اولور
آنالار الیله آنا دیلیمیز!!
آنانین لایلاسی آنا دیلیله
کؤرپه نین داماردا قانیدیر دئمک.
کؤرپه لر آنانین قوجاغینداکن
احساسی محو اولور ، عشقی محو اولور
محبت دویغوسو ، حیسی محو اولور،
آنانین لایلاسی ساختالاشاندا!!
لایلای بالام ائشیدرکن کؤرپه لر
اورک ده قایناییر جوشور دویغوسو،
اؤزگه لر دیلیله ساختا لایلالار
دوندورور کؤرپه نین حیسی نی دئمک!!
آنانین لایلاسی شیریندیر ، شیرین
کؤرپه نین حیسی نی جوشدورار آنجاق،
آنا اؤز دیلیله چالا لایلاسین!
ایچیمدن - ایچیمه آغلاییرام من
آنالار الیله محو اولان دیله!!
دایاز دوشونجه نله
(( بو شعری سونای باجیما ایتحاف ائدیرم .))
اؤنجوللری یوخو گؤرور بو خلقه!
بیر دئمیرلر
بو میللتین دردی نه دیر؟
اودو نه؟
هئچ دئمیرلر بو میللتین
ایسته گی نه؟ فیکری نه؟
دونیا خلقین دوشمان ائتمیش بیزلره
اؤز فیکریله چپر چکیر بیزلره
لعنت اولسون شئیطانلارین فیکرینه!!!
بیز اینسانیق دونیالارلا قارداشیق
کیم توره تمیش؟ دوشمان لیگی بیزلره؟!!
بیر عؤموردور هارای چکیر بیر میللت
بیز دونیانی یولداشلیقلا سئویریک
باریشیق لا ، قارداشلیق لا سئویریک!
ائشیده ن یوخ ،
دویان یوخدور بو سسی...
باشداکیلار اؤز فیکرینی داشی ییر!!!
قان-قان دئییر
اؤز سؤزونو دانیشیر...
آمریکالی - روسیه لی - فرانسه...
اینسانلار اینسانا دوشمان دئییل کی
لعنت اولسون فیتنه سالان
شئیطانا...
لعنت اولسون قان تؤره لده ن
قورقولارین فیکرینه...
لعنت اولسون اؤنجوللرین
فیتنه سینه فئلینه!!!
فیتنه سالان امپریالیست ، صهیونیزم
قاراباغدا داشناکلاردی قان ایچه ن!!
ایران لی لار جان آتیللار دوستلوغا...
قورخودایام پیس دوروما نه دئییم؟!!!
اوره ک تیتریر
قلم قورخور
اسیره م
بو فیکریم له بئله شئعیر یازاندا...
بسدیر داها
سوسمالی یم
قورخو وار!!!
بو قورخو ایله نه دوشونوم؟! نه یازیم؟!!
شیرین سولو بیر بولاغین
قیراغیندا
ایکی سئوگی ، ایکی حسرت
خلوت ائدیب
سئودالارین دانیشیرلار
شنلیک ائدیب گولوشلرین
بؤلوشورلر...
توت آغاجی باشلارینا کؤلگه سالیب...
اؤتوب هیجران آجیلیغی
وصله چاتیب دانیشیرلار
عشق اودونا آلیشیرلار...
یام یاشیلدیر داغ دره لر
چیچک آچیبدی باغچالار
شن حیاتین یاز چاغیندا
طبیعتین باهاریندا
گؤزللیکده ن کام آلیرلار...
او بولاغین قانشرینده
ایکی قوجا،
بیری آنا ، بیری آتا
قوجا چینار کؤلگه سینده
گؤز تیکیبلر او صحنه یه!!
باهار گئچیب ، پاییز اؤتوب
قیشا دؤنوب عؤمورلری
آجی گونلر آغریلاری
اوزلرینده جیغیر سالیب
ساچ آغاریب
قاشلارینا قیروو قونوب
... ...
حسرت حسرت - باخا باخا
خیاللارا دالا - دالا
قاییدیرلار گئچنلره
قوجا دؤنوب قاریسینا سووال وئریر
یادیندامی؟ سیزه ائلچی گلن گونو؟
بیر جیل اکدیک بولاغ اوسته؟
اکدیگیمیز او جیل ایندی
کؤلگه سالیر سئوگی لره!
بیزدن قالان سئوگی شویو
اوجاق اولوب سئوگی لره...
شیمشک شهبازی
۱۳۸۳/۸/۱۸
با عرض تشکر، خواهشمندیم همانند ادوار قبلی برگزاری این دوره از جشنواره را هم با قرار دادن فراخوان در وبلاگ و سایت، چهره به چهره، کامنتگذاری، ارسال ایمیل، فرستادن پیامک و ... به اطلاع علاقمندان فرهنگ و هنر منطقه آذربایجان برسانید.
هارای چکیر زیروه لره دیرماشان
یول ،
بیزی سسلیر!
بیزی سسلیر
قان قادالی گئچمیشلرده
بابالاریم
گئده ن یوللار...
بو یوللار،
بو یوللار
بو اوزون یوللار
هارادان باشلانیب؟
هارایا گئدیر؟
کیم نه بیلیر
ایلکی نئجه باشلانیب؟
کیم نه بیلیر
بو یوللارین
سونونو؟
بو یوللاردا گئده نلرین
ایزی وار
داش آتمایین یولچولارین یولونا
بو یوللارین
هر چانقیلی
هر داشی
بو یوللارین یئل ساووران توپراغی
گئدیشه چاغیریر بیز اینسانلاری
گؤره ن هارا چکیر
بو یوللار بیزی؟
یوللار اوزون ازلی یوخ ،
سونو یوخ
چوخلارینی یولدا یوروب بو یوللار
بیز هاراجاق گئده جه ییک
بو یولو؟!!!
بیزی هاردا یوروب ییخار؟!!!
مثلدی کی
یولچو گئدر ، یول قالار
دوز یولچودان
یول اوزره بیر
ایز قالار...
بیز گئده لی بیزده ن سونرا
گلن لر
یاخشی ، یامان
ایزیمیزی ایزله ییر
گؤره ن بیزیم نه ایزیمیز قالاجاق؟
بیزده ن سونرا
دونیامیزا گلن لر
بیزی دئییب
نه ییمیزه گووه نر؟!!!
یوللار اوزون جان آغریلی
بیز یورغون
هارا چکیر بو یول بیزی
گؤره سن؟
بابالارین ائتدیگینه گووه ندیک
اونلار زیروه لره چکمیش
بو یولو
دالیسیجا چکیر ایندی
یول بیزی!!!
بو یوللاردا داهی لارین ایزی وار
اوز قویموشام بابالارین ایزینه
اوزوم اوسته سورونورم
بو یولو
گئده جه یم هارا چکسه
یول
منی...
83/11/26
اود یاخیلیب جانیمیزا
زامان-زامان بیز یانیریق
چؤلوموزده یاشیل آلاو
ایچیمیزده وولقان یانیر
سن یانیرسان من یانیرام
بیز یانیریق...
بیز یانمیریق کول اولماغا
یئل له گؤیه سوورولماغا
بیز یانیریق قارانلیقلار
ایشیقلانسین!!!
بیز یانیریق
ظولمتلره ایشیق ساچاق
بیز یانمیریق کول اولماغا
بیز یانیریق اوجاق یانسین
بیز یانیریق ایستیلیک لر
یاراتماغا...
بیز یانیریق بو حیاتی
ایستی لیک له یاشاتماغا!!
سن یانیرسان من یانیرام
بیز یانیریق ظولمون ائوین
یاندیرماغا...
سنله منیم یانماغیمیز
بیزیم یاشیل آلاویمیز
قاپ قارانلیق گئجه لره
ایشیق لیقدیر
بیز چیراغیق گئجه لره
بیز یانماساق
قارانلیق لار ایشیقلانماز!!
... ...
بیز یانیریق
بو یانماغا فخر ائدیریک!
چون اودوموز ایستی لیقدیر
ایشیق لیقدیر...
اوره گیمیز ابدیت
اوجاغیدیر...
بیز یانماساق
بوم - بوز دونار بو کایینات
شاختا سازاق سازین چالار
قیشا دؤنر بارسیز حیات...
بیز یانیریق حیات اوچون
بیز یانیریق
بو حیاتین اوجاغینا
کؤز اولماغا...


text:
قارشیمیزا گلن
نوروز بایرامی موناسیبتینه بوتون دوستلاریمی تبریک دئییرم. انشاءالله کی یئنی ایل
بوتون ایسلام عالمینه و اینسانلیق عالمینه خئییرلی برکتلی اولسون.
الیمه دوشن نوروز تبریک اساماسلری بو پوستا یئرلشدیرهجم.
مرحمت صاحیبی،
عدالتلی آللاه دوعا ائدنلری تنها قویماز. بو دَیَرلی بایرامدا کاییناتین یارادیجیسی
و عالملرین ربّی آللاه دوعالارینی قبول ائتسین. اورگینده نه آرزولارین وارسا
هامیسی حیاتا کئچسین. آمین!! بایرامین موبارک.
*
کاییناتین یارادیجیسی و عالملرین ربّی بؤیوک آللاها سونسوز
شوکورلر اولسون! یئنی ایلیز برکتیله، بوللوغویلا گلسین، بوتون اینسانلیق اوچون خئییرلی
اولسون!
*
هَیَجانلا گوزلهدیگیمیز نوروز بایرامی گلدی، خوش گلدی.
گؤزل بایرام خالقیمیزا ساغلاملیق، شادلیق، خوشبختلیک، بوللوق و برکت گتیرسین.
*
قوی بو بایرام بیزلر اوچون یئنی عصر و
یئنی باشلانقیج اولسون!
*
آللاه شرقی غربدن اوزاقلاشدیردیغی کیمی، بیزیده
گوناهلاردان بئله اوزاقلاشدیرسین! آللاه بوتون گوناهلاریمیزی باغیشلاسین و بیزی
حق یولونا یونَلتسین!
*
آللاه تعالا یئنی ایلده بوتون اینسانلارا
حقیقی سئوینج، صولح و فرح باغیشلاسین!
*
مین داملا سریلسین اورگینه، مین خوشبختلیک دولسون کونلونه،
بوتون آرزولارین گئرچک اولسون، دوعالارین قبول اولسون بو بایرامدا... نوروز بایرامین
موبارک اولسون!
*
بایراملار، میلّی و دینی دویغولارین، اینانجلارین، عادت و رسملرین
سرگیلندیگی، بیر جمعیّتده میلّت اولما شعورونون فورمالاشدیغی، گوجلندیگی گونلردیر.
همیشه بیر یئرده، سئوگی دولو نئچه بئله بایراملار گئچیرمک دیلگیله، نوروز بایرامیز
موبارک اولسون!
*
ان دلیجه اَسن سحر یئلی، اَن گونشلی گونلر، اَن پارلاق
گئجهدیر بایراملار. اورکلرده بیر اَسینتی و صولح پایلاشیمینا اَن ایستی سلامدیر
بایراملار. نوروز بایرامیز موبارک
اولسون!
*
قوی تانری اونون یولوندا سؤیلهدیگین دوعالاری و ائتدیگین
عمللری قبول ائتسین. سنه و سنین عاییلهنه حیاتدا سئوگی محبّت و آللاها اولان
اینامینین مؤحکملنمهسینی آرزولاییرام.
*
بایراملار برکتدیر، اومیددیر. صاباحا نیّتدیر. دوعالاریز قبول
اولسون، سئودیکلریز همیشه سیزینله اولسون.. بایرامنیز موبارک اولسون...
*
هر یئنی ایل یئنی تزهلنن اومیدلرین، چوخالان سئوگیلرین
خبرچیسیدیر. یئنی ایلده بئله اولسون. آما سونا قدر گؤزل اولسون. نئچه بئله ایللره....
*
یئنه یئنی بیر ایل وار قاپیمیزدا. 1392 ایلینه گیرهجگیمیز
بو گونلرده ایستدیگیز هئر شئیین گئرچکلشمهسی آرزوسو ایله...
*
شکر کیمی شیرین، ناغیل کیمی گؤزل بیر ایل آرزولاییرام سنه... یئنی
ایل بیزلره موبارک اولسون. یئنی ایل سیزلرهده موبارک اولسون. ساغلیق، سئوگی و
موتلولوق دولو اولسون.
*
یئنی ایلده هر شئیین کونلوزجه اولماسینی آرزولایار، و بوتون
گؤزلنتیزین گئرچکلشمهسینی آرزو ائدیرم. یئنی ایلده هئچ اومیدسیز قالمامانی و خیاللارینا
قوووشماغینی ایستیرم. یئنی ایلینی تبریک ائدیرم.
*
ساواشلارین آجیلارین و فلاکتلرین، کئچیب گئدن قوجا بیر ایل
کیمی گئریده قالماسی اومیدی ایله...
*
یئنی ایلده: حیاتی توتا بیلمک، سئوگینی قاچیرماماق
"کئشکه" دئمهمک اوچون و اونلاری
گئرچکلشدیرهجک زامان آییر اؤزونه، موتلو ایللر...
*
آغاپپاق یاغان قار، نه یاشانمیشسا یاشانسین اؤرتر کئچر
کئچمیشین خطالارینی.. یئنی بیر گلهجک و یئنی بیر باشلانقیج گوزلهییر بیزی...
یئنی ایلیز موبارک...!
*
قارداشلیقین دوغدوغو، سئوگیلرین بیرلشدیگی، بلکه دورقون
بلکه یورقون یئنهده موتلو یئنهده اومودلو، یئنهده سئوگی دولو نئچه بئله ایللره
چیخاسان.
*
یئنی بیر ایله گیررکن سیزه سئوگی و باریش آرزولاییرام.
*
گلن ایل ائله بیر ایل اولسون کی، کئچن ایلین بوتون اولومسوزلوقلارینی
بیزه اونوتدورا بیلسین... ایستکلریمیزین گرچکلشدیگی بیر ایل دیلگی ایله....
*
یاشاییشین بویو گؤزل ایللر، موتلو صاباحلار، دوستجا دوستلوقلار
همیشه سنین اولسون، موتلو ایللر....
*
366 گون داها یاتیزدیردیق. قارشیدا بیزی داها بیر 365 گون
گوزلهییر، نئچه بئله 365 گونلره بیرلیکده چیخمامیغیمیز دیلگی ایله....
*
سنه بو یئنی ایلده گلهجک حیاتینی گؤرمک آرزوسو ائلهییرم،
عؤمروموزون سونونا قدر یئنی ایللری بیرلیکده قئید ائتمک دیلگی ایله........یئنی ایلین
موبارک
*
یئنی ایلیمیزی تبریک ائدیرم، بلکهده یانیندا دئییلم آما اونوتما
کی سنین گولوشونه حسرت قالان بیر جوت گوز آغلاییر اوزاقلاردا.... یئنی ایلین
موبارک
*
گلهجگیزی تأمین ائدهجک هر یئنی بیر گون بیر اونجهکی گوندن
داها گؤزل، ایستکلریزه اویغون و سیزی موتلو ائدهجک شکیلده اولسون... یئنی ایلیز
موبارک....
*
یئنی ایل آذربایجان اوچون اومیدلی، برکتلی، کؤهنه ایلده
یاشانان اولومسوزلوقلارین تام ترسینین یاشاناجاغی بیر ایل اولماسینی آرزو ائدیرم.
نئچه بئله ایللره بیرلیکده چیخاق....
*
یئنی ایلین سیزه و بوتون سئودیکلریزه ساغلیق، موتلولوق،
باشاری، بول پول، سئوگی و حضور گئتیرمهسینی آرزولاییرام.. نئچه بئله ایللره
چیخاسان....
*
بولودسوز گؤی اوزو سنین اولسون دئمیشدیم؛ اومیدلرین سولماسین،
توکنمهسین دئیه. یئنی ایلده هئچ اومیدسیز قالمامان و خیاللارینا قوووشماغین دیلگی
ایله.....
*
گلن ایلین ساغلیق، موتلولوق و بول قازانج گتیرمهسی آرزوسو
ایله....
*
گل-گل آ یاز گونلری. باهار بایرام گونلری. بو نوروز
بایرامیندا ایلین خوش گونلری. نوروز بایرامیز موبارک!
*
گلیر باهار آوازی، یاز عطری، یاز آوازی، بو نوروز
قوووشانلار دویماسین غم آوازی. نوروز بایرامیز موبارک!
*
بو باهار بایرام گلر، توی گلر، نیشان گلر، نوروزون
گؤروشونه ائل گلر اوبا گلر. نوروز بایرامینیز موبارک!
*
یئتیشدی باهار یئنه. باهاردیر یئنه، گئتسین آیازلی گونلر،
گلسین نوروزوم یئنه! نوروز بایرامیز موبارک!
*
گلدی باهار بایرامی، ایلین گؤزل بایرامی، قدملرین خوش
اولسون نوروزا دئییر هامی. نوروز بایرامیز موبارک!
*
آرزوم بودور نوروز غوصه-غمین یوخ اولسون، اورکلردن گئتسین
بوز، سئوگی پایین چوخ اولسون! نوروز بایرامیز موبارک!
*
عزیزینم یاز گلسین، یاز گلسین باهار گلسین، بو نوروز
بایرامیندا غم گئتسین، سئوینج گلسین! نوروز بایرامیز موبارک!
*
سئوگی دولو نور دولو نوروز قارشیلایاق، قوی بو باهار یاز
بویو گون ساچسین پارلاق-پارلاق! نوروز بایرامیز موبارک!
بولودوز یاغار
اولسون ، سولاریز آخار اولسون ، اوجاغیز یانار اولسون ، نوروز بایرامیز موبارک
اولسون
*
بایرام گوزللیکدیر ، گوزللیکلر سیزین اولسون ، بایرام
اومیددیر ، اومیدلریز گرچک اولسون ، نوروز بایرامیز موبارک اولسون
*
“یئنه گلیر نازلی باهار ، نازلی یاز هامینین یازیسین بو
ایل یاغلی یاز جان ساغلیغی ، جیب وارلیغی ، اؤلوم آز مهریبان آللاهیم ، بئله یازی یاز.” “تازا
ایلیز موبارک اولسون.”
*
“گؤزل اینسانلار ، گؤزل گونلرده یادا دوشرلر”بو گؤزل گونده
دونیانین بوتون گوزللیکلری سنین حیاتیندا اولسون…” نوروز بایرامی سنه موبارک
اولسون
*
سیزی بو گونکی نوروز بایرامی موناسیبتی ایله تبریک ائدیرم.
قوی همیشه بئله گوزل بیر گونده بیر-بیریمیزه اس ام اس یازاق. قوی همیشه پوللاریمیز
بئله شئیلره گئتسین. بایرامیز موبارک
*
سیزه چوخ عزیز و دَیَرلی اولان نوروز بایرامینی تبریک
ائدیرم. سیزه جان ساغلیغی، سوفرهزین بول و برکتلی اولماسین آرزو ائدیرم، قوی
بوتون آرزولاریز یئرینه یئتشسین، نوروز بایرامیزی تبریک ائدیرم!!!
*
کونلومده وار مین آرزو مین بیر دیلک، گل باریشاق نازلی
یاریم کوسمیَک با هم اولاق بایرام گونو بیز گرک نوروز گونو اولسون سنه موبارک
*
آرزوم بودور غوصه – غمین یوخ اولسون، اورکلردن دردلر
گئتسین ، سئوگی پایین چوخ اولسون! نوروز بایرامیز موبارک
*
بو تازا ایلده اورگینده توتدوغون آرزولارینین گرچکلشمهسینی
آرزو ایدیرم، بایرامیز مبارک
*
سئوگیلیم بو بایرام موناسیبتین صمیم قلبدن تبریک ائدیرم،
بو ایل بیزه دوشَرلی اولسون
*
تازا ایلده. سیزه گون کیمی پارلاق، چای کیمی آخارلی حیات
آرزولاییرام
*
یئنی ایلین موبارک ! یئنی ایل سنه یئنی اوغورلار
گتیرسین. یئنی ایلده سنه خوش آرزولار و بو آرزولارینین حیاتا کئچمه سینی
آرزولاییرام
*
بایرامیز موبارک ! نئچه بئله بایراملار . قوی بو یئنی ایل
سیزه و عاییلهزه سئوینج ، اوغور گتیرسین. بوتون کدرلی گونلریز بو ایلده قالسین .
یئنی ایلده گؤزل و شن گونلره چیخاسیز
*
شکر کیمی دادلی ، ناغیل کیمی گؤزل بیر ایل آرزولاییرام
سنه. قارشیندان گلن یئنی ایلین جان ساغلیغی، اوغور و سعادتله دولو اولسون. نئچه
بئله بایراملارا
*
بایرامیز موبارک ! اورگیز اومودلو، اومودلریز آتلی، سئوداز
قانادلی، سئوینجیز قاتلی، سوفرهز دادلی ، مکانیز تختلی، عؤمروز بختلی، ائویز
برکتلی اولسون
*
یوردوموزا آیاق باسمیش باهار بایرامینی تبریک ائدیرم.
قدملری اوغورلو، کونول اوخشایاجاق سئوینجلی گونلری بول اولسون . بایرامیز
موبارک
*
قوی بو طراوتلی نوروز بایرامی سوفرهزه روزی و برکتله ،
قلبیزی خوش حیسلرله دولدورسون ، ساغلاملیغیز مؤحکم آرزولاریز سونسوز ،
اومودلریز گرچک اولسون
*
یئنی ایلین موبارک ! او گون اولسون کی یئنی ایلده بوتون
آرزولارین یئرینه یئتیشسین /
*
یئنی ایلده
هئر شئیین کونلوزجه اولماسینی آرزولاییرام و بوتون گوزلنتیزین گرجکلشمهسینی آرزو
ائدیرم. یئنی ایلده هئج اومیدسیز قالمامان و خیاللارینا قوووشماغینی ایستیرم. یئنی
ایلیزی تبریک ائدیرم.
*
نوروز آخشامی قوی اورگینده توتدوغون بوتون آرزولار نیّتلر
جین اولسون دیلکلرین حیاتا کئچسین. بایرام سوفرهسیندهکی خورکلر کیمی عؤومرون
برکتلی اولسون.
*
همیشه بیر یئرده، سئوگی دولو بئله بایراملار کئچیرمک
دیلییله. موبارک نوروز بایرامی بوتون خالقیمیزا موبارک اولسون. الله بوتون اینانالارا
نه قدر دینج، برکتلی بایراملار نسیب ائتسین. نوروز بایرامیز موبارک
*
دومماغ یاغان قار، نه یاشانمیشسا یاشانسین، اؤرتر
کئچمیشین سهولرینی... یئنی بیر گلهجک تقدیم ائدر بیزه و یئنی بیر باشلانغیج.
یئنی ایلین بوتون اینسانلیغا و اؤلکهمیزه باریش، خوشبختلیک گتیرمهسی دیلگیله
یئنی ایلیزی تبریک ائدیرم. هر شئی اورگیزجه اولسون!
*
یئنی ایلده حیاتی توتا بیلمک، سئوگینی قاچیرماماغ، کاش کی
دئمهمک اوچون خیاللارینی ایکییه وور بو دفعه. و اونلاری رئاللاشدیراجاق
زامانی آییر اؤزونه. خوشبخت ایللر
*
بولودسوز سما سنین اولسون دئمیشدیم، اومیدلرین سولماسین،
توکنمهسین دئیه. یئنی ایلده هئچ اومیدسیز
قالماماغین و خیاللارینا قوووشماغین دیلگیله.. یئنی ایلیز موبارک.
*
یئنه بیر ایل باشی یاخینلاشیر بو ایل باشی سئودیکلریزله
بیرلیکده خوشبخت دینج بیر ایله باشلانغیج ائتمهزی و بوتون ایلیزین عئینی گؤزللیکده
کئچمهسینی دیلهییرم.
*
مرحمت صاحیبی،عدالتلی آللاه دوعا ائدنلری تنها قویماز. بو
دَیَرلی بایرامدا کاییناتین یارادیجیسی و عالملرین ربّی دوعالارینی قبول ائتسین.
اورگینده نه آرزولارین وارسا هامیسی حیاتا کئچسین. آمین!!نوروز بایرامین موبارک.
*
هر یئنی ایل بیر باشقا گؤزل. 1392 یئنی ایل سیزلره حیاتیز
بویونجا اونوتامایاجاغیز گؤزللیکلر یاشاتسین. یئنی ایلیز موبارک اولسون.
*
هئچ سهو ائتمهین اینسان عمومیتله هئچ بیر شئی ائده بیلمز.
یئنی ایلده سهولریمیزین آز، مووّفقیّتلریمیزین دواملی اولماسی دیلگیله خوشبخت
ایللر...
*
سئوگی دولو نور دولو نوروز قارشیلایاق، قوی بو باهار یاز
بویو گون ساچسین پارلاق-پارلاق! نووروز بایرامیز موبارک!
*
گلدی باهار بایرامی، ایلین گؤزل بایرامی، قدملرین خوش
اولسون نوروزا دئییر هامی. نوروز بایرامیز موبارک!
*
یئتیشدی باهار یئنه. باهاردیر یئنه، گئتسین آیازلی گونلر،
گلسین نوروزوم یئنه! نوروز بایرامیز موبارک!
*
بو باهار بایرام گلر، توی گلر، نیشان گلر، نوروزون
گؤروشونه ائل گلر اوبا گلر. نوروز بایرامیز موبارک! گلدی
باهار بایرامی، ایلین گؤزل بایرامی، قدملرین خوش اولسون نوروزا دئییر هامی. نوروز
بایرامیز موبارک!
*
سلام! سیزی قارشیدان گلن نوروز بایرامی موناسیبتیله تبریک
ائدیرم. آرزوم بودور آللاه هامیزا سعادت وئرسین.
*
سلام ! بایرامیز موبارک اولسون. آللاه هامیزا جان ساغلیقی
اوزون عؤمور وئرسین. آرزو ائدیرم، بو باهار اؤزو
ایله شادلیق گئتیرسین. یئری گلمیشکن خواهیس ائدیرم، بو تبریکی قبول ائدهسیز. :)
*
نوروز بایرامینین منشأیی، اونونلا باغلی اساتیرلر، میفلر
قدیمدیر. آراشدیرانلار نوروز بایرامینین محض یاخین شرقین قدیم اکینچیلیکله مشغول
اولان خالقلار آراسیندا مئیدانا گلدیگینی سؤیلهییرلر.
*
بایرامیز موبارک! سیزه بو ایل خوسبختچیلیک و ایشلریزده
مووّفقیّتلر آرزولاییرام.انشاالله خوشا گلمز حادیثهلر کئچن ایلده قالار. بو ایلیز
آللاهین کومکلیگی ایله خوش و فیراوان اولسون. بیر داها تبریکلر!
*
یئنی ایلده قار دنهجیکلری قدر خوش گونلرین، اویونجاقلار
کیمی رنگارنگ سورپریزلرین،و اَن اَساسی روزی برکتین اَسکیک اولماسین. من دیلهدیم
قوی ملکلر آمین دئسین.
*
یئنی ایل موناسیبتی ایله سیزی تبریک ائدیرم. نیفرت دولو
بیر ایلی آرخادا قویدوق انشاالله گلن ایل اوغورلو اولار. یئنی ایلده سیزه اوغورلار
*
دئییر آدامین قوجاسی حؤرمتلی اولور، ایلین آخیرینجی ایلی
چوخ گؤزلنیلیر. قوی بو بایرام سیزده بئله حؤرمتلی اولوب، هاراسا گئتدیکده بئله
گؤزلنیب،سئویلسیز. بایرامیز موبارک!!!!
*
سنی نوروز بایرامی موناسیبتی ایله تبریک ائدیرم. آرزو
ائدیرم کی، محبت قلمیندن، سئوینج گوزلریندن، تبسّوم اوزوزدن اَسکیک اولماسین
*
10 دنه سؤزدنسه 1 یاخشی سؤز : بایرامین موبارک!
*
حیاتین شکربورا کیمی شیرین، پاخلاوا کیمی یاغلی،قوغال کیمی
دادلی، موشکوللرین فیندیق بویدا، جیبینده گؤیتمه کیمی یاشیل پوللار چوخ اولسون.
نوروز بایرامین موبارک
*
حیاتیز خونجا کیمی بزکلی،شکربورا و پاخلاوا کیمی شیرین،پوللاریز
گؤیتمه کیمی یاشیل،دردیز فیندیق بویدا اولسون. بایرامیز موبارک اولسون
*
آناجان،بایرامین موبارک.آغلادیغیمی دوشونمه.سادهجه هاوا
چیسکینلیدیر،دامجیلار یاییلیر مزارینا
*
گؤزل گونلرده گؤزل اینسانلار خاطیرلانیر. گؤزل اینسانلارا
گؤزل آرزولار عنوانلانیر.بو گؤزل گونده دونیانین گؤزللیکلری سنین اولسون.بایرامیز
موبارک!
*
گؤزل گونلرده گؤزل اینسانلار خاطیرلانیر،گؤزل گونلرده اؤزل
اینسانلارا آرزو-دیلک یوللانیر. باهار بایرامیز موبارک
*
قوی بو طراوتلی نوروز بایرامی سوفرهزی روزی، قلبیزی ایسه
خوش حیسلرله دولدورسون. ساغلاملیغیز مؤحکم، آرزولاریز سونسوز، اومیدلریز گئرچک
اولسون! نووروز بایرامیز موبارک اولسون!
*
عزیزیم. بیر بایرام وار. نوروز! سِحیرلی بایرامدیر.
بایرامدا، کوسنلر باریشیر، سئونلر قوووشور. اینانمیرسان؟ بو گون گؤررسن. نووروز
بایرامیز موبارک اولسون!
*
سئوگیلیم، اینانیرام کی، بیر گون منه گؤستردیگین سئوگی و
صبری سنه گؤسترمک شانسیم اولار. یئنی ایلین موبارک.
*
نوروز بایرامی موناسیبتی ایله سیزی تبریک ائدیرم. آرزو
ائدیرم سو قدر تمیز، حیات قدر جانلی، چیجک قدر طراوتلی و گؤزل قالاسیز.
*
فداکارلیق، سئوگی، صبر و گؤزللیک نهدیر دئیه
سوروشارلارسا، آنامدیر دئیهرم. آنا بایرامین موبارک.
برچسبها: نوروز اس ام اس لری
, بایرام اس ام اس لری
, نوروز بایرام SMS
, SMS عید نوروز
, تبریک


text:
اوستاد یئکانلی، او قدر ایستهنیلن بیر اینسان دیر کی بیر یول تانیشدینیز، أل چکمک ایمکانسیز اولور. اوستادین سایغی دَیَرلیگی، گئنیش اورهکلییی، خوش گؤرولویو، گولر اوزلولویو، چالیشقانلیغی، ساوادی، آلچاق گؤیوللولویو اینانیلماز بیر کیملیک سرگیلهییر. اوستادین آغیرلاما تؤرهنینین قورولما گرهیی نئچه ایل ایدی وورغولانیردی. قاباغا دوشن بیری اولسایدی، نئچه ایل بوندان اؤنجه قورولا بیلردی. آنجاق بو وورغولامار خویدا اورتاق بیر سؤیلهمه چئوریله بیلهجک قدر چوخالمیشدی. بیربیرلرینی تانیمایان کولتورل چالیشقانلار، آیری-آیری وورغولاییردیلار بو تؤرهنین گرکلیگینی. دَیرلی یازار، خوینیگار درگیسینین باشیازاری ابراهیم اصلانی ایله ایلک تانیشلیغیمیزین ندنی اوستاد یئکانلینین اثرلرینین تانیتدیرماغی ایدی. اوستاد یئکانلینین بیر تانیتدیریلماغی اؤنملی ایدی، بیر ده یازدیغی کیتابلارین چاپا یئتیریلمهیی.
یانیلماسام، تؤرهنه یئتدی گون قالان ایدی، مندن ایستهنیلدی بو تؤرهنده آپاریجی اولام. آپاریجیلیق قالسین، تریبون دالیسینا چیخما تجروبم اولمادیغینا گؤره ایلک جاوابیم، یوخ ایدی. بئله بیر آغیر تؤرنلره دئنهییملی آپاریجیلار گرهکیر. زنگ آچان عزیز یولداشا دئدیم باشقا ایش هر نه وار دئیین گؤروم، آنجاق بو ایش ألیمدن گلمز. تؤرهنی یئکونلاشدیرانلارین قرارلاری ایدی بو. جاواب وئرمهییم قالدی سونرایا. او بؤیوکلوکده تؤرهنه حاضیرلیقلار گؤرولموشدو، بیر ایکی باشقا یولداشین آدینی وئردیم آپاریجیلیغا، قبول اولونمادی. چاراسیزلیقدان باشلادیم دانیشانلارا گؤره بیلگی توپلاماغا. دانیشیغا چاغیریلانلارین ایچیندن موهندیس صرافینی یاخیندان تانیییردیم. اوستاد ذیحق، ها بئله دوقتور شهانقی ایله بیر ایکی یول گؤروشموشدوم. اوستاد نصیری ایله سایین محمد رحمانیفرله یاخیندان گؤروشمهسم ده، اثرلریندن اوخوموشدوم. ایکی نسلین اؤنده گئدن آیدین دوشونجهلی، فیکیر یئیهلری ایدی چاغیریلان قوناقلار. بو آغیر یوکو بوینومدان آتماغا چالیشسام دا اوغور قازانانمادیم. ایش یئرینده ایشیمین چوخ اولدوغونا گؤره، گئجهلری یورقونلوق، آرتیق چالیشمایا ماجال وئرمیردی. مطلبلری حاضیرلاماغا، بیر ایکی نفردن کؤمک ایستهسم ده ألیمه چاتانلار دئیه بیلرم، یوزده بئش اولمادی.
تؤرن جوماآخشامی گونو اولاجاق دیر. چرشمبه آخشام، تئهراندان یوللانیب، صوبح خویا چاتدیغیمدا یورقونلوق جانیمدا ایدی. واقت گلیب چاتمیشدی، بیر ساعات قالان تؤرن یئرینه گئتدیم. سئنین آفیشلرین آسیردیلار. خوشبختلیکله سس سیستئمینی دولاندیران اوردایدی. تؤرن یئرینده، خویون یازیچیلار درنهیین دبیری سایین سعید فرجی ایله، گونهباخان درنهیینین سوروملولاریندان سایین علمقلیلو ایله فرشاد کریمزاده ها بئله یارپاق درنهییندن سایین سالار کورلو اوردایدیلار. اوردا قرار اولدو، سعید فرجی تؤرهنه گؤره بیلگیلری چاتدیرا. اوردا اؤیرندیم سایین موهندیس صرافی گله بیلمهیهجک، آنجاق بیر یازی گؤندرمیشدی، قرار ایدی اوشاقلاردان بیری اوخویا. شهر سوروملولاریندان کیمین دانیشدیغین سوروشدوغومدا، "آموزش و پرورش" ایدارهسینین باشقانینین آدین وئردیلر. تؤرهنین باشلانیش ساعاتین؛ 15:30 وورموشدولار. قرار واقتی یاخینلاشیردی آنجاق هله گلن چوخ آز ایدی. اوستاد یئکانلینین واقتلی گلمهسی اورَک وئریجی ایدی. اوستاد عائیلهسی ایله بیرلیکده گلدیلر. اوستادا سئنین اوستونده یئر آیریلمیشدی. "آموزش و پرورش" ادارهسینین رئیسی حؤرمتلی قدیر محمدی معاونی ایله بیرلیکده گلمیشدیلر. دئیهسن دانیشماغینی وورغولادیقدا راضیلاشمامیشدی دانیشماغا. راضی سالماق منیم بوینوما دوشمودو! چوخ احتراملی ایدی، نئچه کلمه آرامیزدا دانیشدیق، قرار اولدو بیرینجی دانیشان اولاراق سئنه چیخسینلار.
قوناقلارین بیر چوخونون گلیب چاتماسی، 15:45-ده چَکدی. تؤرن او دَیقهدن، موقدس قورانین قراعتی ایله باشلادی. قاری سایین عسگر نوری ایدی. جمهوری اسلامینین میللی سورودوندان سونرا، نوبت چاتمیشدی قوناقلاری چاغیرماغا. سایین قدیر محمدی بیرینجی دانیشان ایدی. دانیشیقلاردان چوخ یادیمدا قالانی یوخ ایدی. یادیمدا قالان خسروی آدیندا بیر مدرسهنین خویون "آموزش و پرورش" ایدارهسینین موزهسینه چئوریلمه خبری ایدی، دوقتور محرم آقازاده ایله سایین ابراهیم اصلانیدن ده احتراملا آد چکدیلر.
بو آرادا آیاق اوسته دورانلار ایله تؤرهنی دولاندیرانلارین طرفیندن قولاغیما هردن بیر سؤزلر گلیب، بیر کاغاذدا وئریلیردی. تؤرنی قورانلارین سایدیغیمدا اسپانسئرلر ایله بیر ایکی اورقانین آدی دئییلمهمیشدی. بیر کاغاذدا یازیب وئردیلر.
ایکینجی دانیشان، سایین اوستاد بهروز نصیری ایدی. بیر بالاجا تانیتیم ایله سئنه چاغریلدی. اوستاد بیر فارسجا یازی حاضیرلامیشدی، سانیرام اوستاد یئکانلییا حاضیرلانان دفترچهده اولمالی ایدی. او دفترچه قرار ایدی تؤرن گونو اورا قاتیلانلارا وئریله، آنجاق تأسوف ایله چاپ ایشلری قورتولمامیشدی. اوستاد نصیری دانیشدیغی واقتدا خویون فرمانداری حؤرمتلی حسین سیوانی ایله چوخ دَیرلی اینسان حؤرمتلی اژدر طالیبی گلدیلر. بویوروقلاری چاتدیرانلار دئدیلر "فرماندار ایله دانیشیبلار دانیشماغی قبول ائلهمهییبلر، ائلهیه بیلسن دانیشماغا چاغیر". فرمانداری یاخیندان گؤرمهمیشدیم؛ اوزاقدان اوزاغا چالیشمالاریندان خبرلر واسیطهسی ایله خبردار اولموشدوم. حؤرمتلی اینسان سؤزوموزو یئره سالماییب، سئنه چیخدی. دانیشماقدان قاباق، اوستاد یئکانلینین یانینا گئدیب، حؤرمت ائدیب سونرا دانیشدیلار. دانیشیقلاریندان یادیمدا قالان درس اوخودوغو ایللرین خاطیرهلری ایله، بئله بیر تؤرنلرین اؤنمینی وورغولاماق ایدی.
دؤردونجو دانیشان، حؤمتلی اوستاد ذیحق ایدی. اوستاد ذیحق، ایللر بؤیو قلم ووروب، مینتسیز بو میللتین شفاهی وارلیقلارینی قلمه آلمیشدیلار. دانیشیقلاری دا بو وارلیقلار ایله دولو ایدیلار. قرار ایدی اوستاد ذیحقین دانیشیغیندان سونرا، موسیقی قوروپو صحنهیه چیخا. قوروپون حاضیر اولمادیغینا گؤره، سایین دوقتور حمید سفیدگر شهانقی دانیشیغا چاغیریلدی. دوقتور شهانقی سامبالی بیر دانیشیق حاضیرلامیشدی. مؤحتشم بیر دانیشیقلا آذربایجانین فولکلور ایله کولتورونه گؤره دانیشدی. دانیشیقلارینین سونونودا بئله بیر تؤرنلری شهرین باشقا بؤیوک اینسانلارینا دا قورولماغینی اؤنردی.
دوقتور شهانقینین دانیشیقلاریندان سونرا، لاچین موسیقی قوروپو سایین رضااوغلونون باشچیلیغی ایله سئنه چیخدیلار. موسیقی یاخشی آلیندیغینا گؤره، سالوندا اولانلار موسیقینین آردی توتولماغینی ایستهدیلر. موسیقی جانلی چالیرکن، خبر وئردیلر سایین محمد رحمانیفرین دانیشیغینا واقت قالماییب. بیر داها ایرشاد ایدارهسی ایله دانیشماغا گئتدیم. حاج منصور اکبری، دوقتور سیوانی ایله بیر یئرده اوتورموشدولار. واقتین آز اولدوغونو وورغولویوردولار. هر نه دانیشدیم راضی سالانمادیم. مندن ایستهدیلر سایین محمد رحمانیفره دئیم دانیشیقلاری اولمایاجاق. بئله بیر ایشی بویونوما آلانمازدیم. دئدیم "هر کس سایین محمد رحمانیفر دعوت ائلهییب، او یاخشی ائلهیه بیلر سؤزو چاتدیرا. منده او اوز یوخ دیر دانیشیغا چاغیریلان حؤرمتلی بیر قوناغا دانیشمایاجاقسان خبری وئرم". موسیقینین نئجه گئچدیگینی بیلمهدیم. سئنه چیخدیقدا، سایین محمد رحمانیفر ایله سایین موهندیس صرافینین تانیتیملاری اوخومامیشدان قاباق اوزگون اولاراق دئدیم، واقتیمیزین آز اولدوغونا گؤره سؤزلرینی ائشیدَنمهیهجهییک. تؤرَنین باشلانیشیندا اولان ایستیرئسیم گئچمیشدی، آنجاق بو لحظهلر أن چتین گئچن آنلار ایدی. اؤنجهدن پلانلانیب، خبر وئریلیب، یازی آلینان قوناقلارین دانیشانماماغی آسانلیقلا سیندیریلَن بیر قونو دئییل ایدی. هر نئجه ایدی گئچدی او آنلار.
اوستاد یئکانلینین اؤز دانیشیق واقتی گلیب چاتمیشدی. اوستاد دیللره گؤره دانیشیردی. اوستادین دانیشدیغی واقت، گئنه پروقراملاردا دَییشیکلیک وئریلیردی. تؤرهنین سونو اؤدوللر ایله بیتمهلی ایدی. اؤنجهدن آدلاری اؤدوللری قوناقلارا وئرنلرین لیستهسینده اولانلارین آدلاری اؤدول آلانلارین لیستهسینه گئچمیشدی. هر لحظه بیر نفر آرتیریلیر، بیر نفر آزالیردی. اوستادین دانیشیغیندان سونرا، اؤدوللر وئریلدی. اؤدوللرین ایچینده بیر اؤزل اؤدول وارایدی؛ ستارخانین عکیزی اوستا یارادیجی حؤرمتلی "کورهپزین" ألی ایله خالچادا سرگیلنمیشدی. اؤدولو عزیز دوستوم سایین موهندیس عباسپور؛ سالونداکیلارا گؤستهرهرک اوستادا وئردیلر. تؤرنده ایرانین خط اوستادی حؤرمتلی "محمدباقر جعفرزاده"، خویون تانینمیش یازاری سایین "حسین کرلو"، سئویملی یازار "عباس احمداوغلو"، تانینمیش یازیچی دوستوم "حمید آرغیش"، حؤرمتلی "عباس کؤچری" خط اوستادی، پئره شهرینین شهرداری جناب "نصرا..پور" گیل ده وار ایدیلار، یئرلری سئنده بوش ایدی.
اؤدوله چیخاندان سونرا، اوستاد صاحبدل، یازیچیلار درنهیی طرفیندن، سایین موهندیس عباسپور دا درنکلر طرفیدن دانیشدیلار. تؤرنده بیر چوخلارینین یئری بوش ایدی: آدلیم یازاریمیز حؤرمتلی ابراهیم اصلانی، سئویملی شاعیریمیز اوستاد هاشم عابد، حؤرمتلی یازاریمیز روقیه خانیم کبیری، خویون گنج آراشدیریجیسی علیرضا مقدم، عزیز یازار شهریار گلوانی یادیما گلن آدلار ایدی.
بو آرادا سئویملی یئکانلی دوستلاریمیزدان بیر شئعر حاضیرلامیشدیلار. اونلارا دا واقت اولمادی، بیر بؤیوک اوزگونلوک ده اونلارا بوشلویوق. ماراقلی قونولاردان بیری، بیر چوخ فوتوگرافچینین تؤرهنه قاتیلماقلاری ایدی. تانییانلار دئییردیلر، دؤرد بئش خبر دوشرگهسیندن او تؤرهنه قاتیلانلار وار ایدی. آنجاق شنبه گونونو دک هئچ بیر خبر پایلاشیلمامیشدی!
فوتولار؛ بیر چوخو خوینیوز سایتیندان آلینیب دیر.


text:
بیر سؤزومله اوره یینه توخوندوم
یالواردیغیم سؤزلریمه باغیشلا
ایسته ییرسن گل دیلیمدن آس آنجاق
سنی سئون گؤزلریمه باغیشلا
هارا گئتسه ، سیزه طرف یول آلان
یالنیز سنین آتشینه قالانان
ائوینیزه پروانه تک دولانان
ناخیش – ناخیش ایزلریمه باغیشلا
اؤزون یازدین اوره ییمه آدینی
سن گؤستردین محببتین دادینی
اینجیک لیین آتشی نی اودونو
Bir gün məndən soruşacaqsan, mənimi yoxsa həyatı mı daha çox sevirsən deyə. həyatı deyəcəyəm, küsüb gedəcəksən amma heç bir zaman bilməyəcəksən ki mənim həyatım sənsən
ادامه مطلب
برچسب ها: تورکو شعرلر، شعر ترکی، آذری شعرلر، تورکجه شعرلر، سئوگی شعری، سئوگی، شعر، AZƏRİ ŞEİR، تورکجه شعر، TÜRKCƏ ŞEİR،
قیزیلا بلنمیش آنا تورپاغیم
دوغما دیاریملا فخر ائدیرم من
بو آنا تورپاغا اؤولاد اولماغیم
نورلو ساباحیملا فخر ائدیرم من
الی برکتلی چورگی پایلی
آنام ائللریمدی هایلی هارایلی
شعریم بایاتیم وار قوشمام قرایلیم
سری ثروتیمله فخر ائدیرم من
اؤلو اورمونون بیر بالاسیام
ائلیمین محبت عشق قالاسیام
تورکم تورک لوگون بیر داملاسیام
شرفلی آدیملا فخر ائدیرم من
سؤزلر نازیلادان نت اوچون حاضیرلایان آیتام اورمولو
برچسب ها: شعر ترکی، شعر های آذری، تورکجه شعرلر، تورکی شعر، تورکو شعر،
Mən
sənə həmişə anam demişəm
Ülfətin şirindir nəfəsin ilıq
İnan ki bürüyər ürəyimi qəm
Əgər aramıza düşsə ayrılıq
Anam mehribanım Azərbaycanım
Düşmərəm bir anda səndən ayrı mən
Sonsuz məhəbbətim sözüm dastanım
Yaranıb əbədi məhəbbətimdən
Xəzərin Göygölün Arazın könül
Eşqini qoparmaq olmaz sinəmdən
Neçə min həyatın neçə min ömrün
Sevinci bəzəyi fərəhisən sən
برچسب ها: تورکجه شعرلر، شعر تورکو، türkcə şeiirlər، şarki،
Ay
qız gəzmə aralı,
Könlüm səndən yaralı
Gözlərinə heyranam
Azərbaycan maralı.
Sən bulaq üstə gələndə,
Qıyqacı baxıb güləndə,
Aldın səbri qərarımı
Azərbaycan maralı.
Mən qurbanam gözlərə,
Şirin şirin sözlərə,
Bir qonaq gəl bizlərə
Azərbaycan maralı.
O günə qurban kəsərəm,
Gəlməsən səndən küsərəm,
Gəzərəm səndən aralı,
Azərbaycan maralı.
Gedək qırx qız yaylağına,
Maral ceyran oylağına,
İnək isa bulağına
Azərbaycan maralı.
Turş su olsun yaylağımız,
Gözəl şuşa oylağımız,
Sən Olaydın Qonağımız,
Azərbaycan maralı
برچسب ها: تورکو شعرلر، تورکجه شعرلر، ترکی شعر، türkcə şeiir، şarki،
Dost dostu atmaz
Dost dostu satmaz
Özünə dost deməsin o filankəs ki
sabah dar günündə üzünü çevirən dost
Əsil dost heç zaman atmaz dostun
Dostda seçəndə onun cibinə və ya gözəlliyinə baxıb seçmək lazım deyil
Onun ürəyinə baxıb sonra adın dost qoymaq lazımdı
برچسب ها: تورکجه شعرلر، تورکو شعرلر، şarkılar، mahnılar،
یوخو اویرتدی اوشاقلیقدا منه خواب کی یوخ
ایلک دفعه کی چورک وئردی منه نان دئمه دی
اولیندن منه دوزدانه نمکدان دئمدی
آنام اختر دئمه ییبدیر منه اولدوز دئیب او
سو دوناندا دئمه ییب یخدی بالا بوز دئییب او
قار دئیب برف دئمه ییب دست دئمه ییب ال دئیب او
منه هئچ واخت بیا سویله مه ییب گل دئیب او
یاخشی خاطیرلایرام یاز گونو اخشام چاغیلار
باغچانین گون باتانینداکی ایلیق گون یاییلار
گل دئیردی داراییم باشیوی ای نازلی بالام
گلمه سن گر باجینین استاجا زولفون دارارام
او دئمه زدی کی بیا شانه زنم بر سر تو
گر نیایی بزنم شانه سر خواهر تو
بلی داش یاغسادا گویدن سن اوسان منده بویام
وار سنین باشقا آنان واردی منیم باشقا آنام
اوزومه مخصوص اولان باشقا ائلیم واردی منیم
ائلیمه مخصوص اولان باشقا دیلیم واردی منیم
ایسته سن قارداش اولاق بیر یاشایاق بیر لیک ائده ک
وئریب ان قول قولا بوندان سورا بیر یولدا گئده ک
اولا اوزگه کولک لره گرک اخمایاسان
ثانیا وار لیغیما خالقیما خور باخمایاسان
یوخسا گر زور دئیه سن ملتیمی خوار ائده سن
گون گلر صفحه دونر مجبور اولارسان ... گئده سن
برچسب ها: شعر ترکی، تورکی شعر، تورکجه شعرلر،
اولمازدی گیلایه آرادا ، ایش بئله دوشدی
تاب ائتمزیدیم آیریلیغا بیرجه دقیقه
گونَن گونه، آیدان آیا، ایلدن ایله دوشدی
فیکریم بوایدی دوشمیه دردیم دیله هرگیز
آمّا نه قیلیم چاره کی، دیلدن دیله دوشدی
دوشدون یادیما ، آی گونه بنزرلی نیگاریم
گولشنده گوزوم بولبوله، تازه گوله دوشدی
تَک قویما منی گَل گیله گاهی منی یوخلا
بیر گون گورَسَن تاپدی اولوم، فاصیله دوشدی
برچسب ها: شعر های ترکی، تورکی شعرلر، تورکو شعرلر، تورکجه شعرلر،
سنین خیالبن
داریخیر چیچکلر، گوللر سنسیز
شیرین ناغیل اولوب، ایللر سنسیز
اونسوز ده قلبیمده قالمیسان منیم
گونشسن عشقینله آیا دؤنموشم
دنیزسن من جوشقون چایا دؤنموشم.
گل سنی گؤزله ییر سئون اورک
قلبیندن اسمسین سویوق کولک
اونسوز دا قلبیمده قالمیسان منیم
یوخومو گؤزومدن آلمیسان منیم
عشقینی اوخویوم گؤزدن گؤزل
آیریلیق آییرسین بیزدن گؤزل
اونسوز دا قالبیمده قالمیسان منیم
یوخومو گؤزومدن آلمیسان منیم
برچسب ها: تورکجه شعرلر، شعرهای ترکی، شعرهای آذری،
اسكی بیر كوتوكدن قالخان توستویم
قویلانیبدی كوله آتشیم منیم
گول آچیب سینمده قارا تیكانلار
سوواریب اونلاری گوز یاشیم منیم
تنتی سهده قلم، تووشهمهز سوزوم
آرییار حقایله ناحقی گوزوم
سیللیدهن قئزاریب یاناغیم اوزوم
درد و محنت اولوب سیرداشیم منیم
وطن تورپاغیندا یئرلی بیر داشام
اولمازكی هر سئله سیرییم آشام
صنعت میدانیندا چوخوندان باشام
قاریشماز هر باشا بو باشیم منیم
دوشمن وئرن بالی آجی بیلمیشم
دیلیمی باشیمین تاجی بیلمیشم
وطن قیزلارینی باجی بیلمیشم
آرخام كمگیمدی قارداشیم منیم
باشقا شعرلردهن شعریم باج آلار
الهی قدرتدن دولوب گوج آلار
جهد ایلهسم وطن شعری اوجالار
“انباز” ام زای اولماز تلاشیم منیم
منبع انباز بی بلاقی
برچسب ها: تورکجه شعرلر، شعرهای ترکی، شعرهای آذری،
ادامه مطلب
برچسب ها: شعر استاد شهریار، تورکجه شعرلر، تورکی شعرلر، شعرهای ترکی،
ادامه مطلب:آردیندا
برچسب ها: تورکجه شعرلر، شعر، شعرلر، شعرهای ترکی،
بویوک اوستاد هوشنگ جعفری دن گؤزل بیر شعر یازینین آردیندا..
ادامه مطلب
برچسب ها: شعرهای ترکی، تورکجه شعرلر، هوشنگ جعفری،
آتامین ائلی گؤزل آنامین دیلی گؤزل
بو گؤزل وطنیمین چمنی ، چؤلو گوزل
وطنین یازی گؤزل آشیغی ،سازی گؤزل
گؤللرده گؤزل – گؤزل سوناسی ،قازی گؤزل
وطنیمده گول گؤزل گول گؤزل ، بولبول گؤزل
اونوت غمی ، غصه نی شیرین- شیرین گول گؤزل
یاشیل گؤزل ، آل گؤزل اونا نظر سال گؤزل
گؤزل لیک لر یوردوندا یاشا گؤزل ، قال گؤزل
شاعر : بهرام اسدی
برچسب ها: شعرهای ترکی، تورکجه شعرلر، ماهنی لار، بهرام اسدی،
ســـــن بیزیم ابدی دیـــاریمیزسان یاناریق سن دئسن یان آذربایجان
قویماریق اجنبی ، خاینی بیر گؤز تـورپاغینا باخـا یان آذربـایجـان
ایکــینی ســـایانـا قـــوشونونن یـــوزو دولدورار دره نی ، آرانی ، دوزو
قوش قونماز داغلاردا گئجه-گوندوزو اوردولارین وئرر سان آذربایجان
بیر زامان بزه گین بزه گه دوشدو بیرزامان گؤز یاشین گؤزه یه دوشدو
بیرزامان آدیندان لرزه یه دوشدو خوتکارایله پاشا ، خان آذربایجان
آیــاغینا بوخوو وورولسا هاچاق اولادین چئینه ییب اونو قیراجاق
داماریمیزدا کی قان فیشقیراجاق تؤکریک اوغرونا قان آذربایجان
شاعرین سیـغماییر نه دن پوسـتوندا بئله شن دولانیر سینه ن اوستونده
چونکی بیر دیارسان سنه دوستوندا دوشمنین ده دئییر جان آذربایجان.
برچسب ها: تورکجه شعرلر، شعرهای ترکی، ماهنی لار، بهرام اسدی،
شهریمیزده بیر اوشاق وار یاشی کئچیر یوخدور آدی
چونکی سیجیل اداره سی آدینا توتور ایرادی
آتاسی آد قویوب اونا اداره باشقا آد قویور
بو آد ایرانلی آد دگیل تورکی ده آد اولار ؟ دئییر
آتاسی هر نه آند ایچیر اینانین من ایرانلی یام
آتام – آنام ، بابالاریم تورک اولوب آدلی – سانلی یام
ائشیتمیرلر او ائشیدیر فارس دیر آنجاق ایرانلی لار
فارس آدلاری بو بوخچادا بوندا اولما یانلار اغیار
بیر کتاب آد وئریر اونا کتابدا وار داریوش ، کوروش
کامبیز، ساسان ، دی گل اونون معناسینی اوندان سوروش
رستم ده وار، سهراب دا وار هخامنش ، کمبوجیه
بیزیم بابالارین آدی آنجاق اوندا یوخدو نیه؟
کتابدا وار انوشیروان تکیادیر چوخ معزّز
اوز چئویریر آتا دئییر بونلار منه قانیق وئرمز
قوی آدسیز قالسین اوشاغیم اسگی تورک ایگیدلری تک
هئچ اولماسین سیجیللی ده سیجیلسیز یاشادی بئیره ک
آدسیز یاشا، آدسیز بؤیو ای ائلیمین قوچ اوغلانی
اونلار سنه وئرن آدلار کیچیلدر سن تک اسلانی
ایگیت بؤیو قوچاق یاشا فخر ائله سین سنه بو یورد
اوندا الده قوپوز گلیب آدین قویار دده قورقود.
یاشاسین عزیز دوستوموز ابراهیم آقازاده
برچسب ها: شعرهای ترکی، تورکجه شعرلر، ماهنی لار،


text:
قالــدیم داشــا دؤنــدوم اوره یــی داشـــــلار الیـــندن
میــن اوزلــو ٬ اوگــئی ٬ ماسکالی قارداشلار الیـــندن
قیبلم ده دؤنوب دور ٬ اوره یـــین ٬ قلــبی چیــخاندان
دؤنـــده ر مه لی یم اوز ٬ بو قـــارا داشــــلار الینـــدن
سئـــوگی دئدیییم یولداشیــمیندا ٬ پیــسی چـیخدی
کیـــمدن دانیشیم ؟! کیـــملره یولداشـلار الینــــدن ؟!
هاردا او ایگـــید لیک ؟! نه اولوب دور ؟ سارامــیز تک ـ
ـ اؤلـــدوردو اؤزون ! اولمـــایــــا عیاشــــلار الینـــدن ؟!
﷼﷼﷼
آیـــدیـــن دی گلیـــب دیــز چؤکوره ر بیز لره شـــیطان
گؤرســـه بو قده ر آزمــــاغی چاش باش لار الیـــندن .
بیچاره گوزم
سنسیزباخارآغلار
قان یاشیله اولدوزلاری بیر بیر سایار آغلار
سن آیریلیقی خوشلادون آمماگئجه گوندوز
دفترده قلم شرح فراقون یازار آغلار
دیوانه اولدوم یار به هارداسان ؟
.آشک لازم آشک لازم دنیایی سئومک لازم سئومیه یورک لازم
شودنیان دردیله تاش سنیر یوریک کالارمع سنجه.؟
بيلميرم ملك سن نه سن
جان وئررم جان ايسته سنبيرجه كلمه اؤل سويله سن
اؤللم سنين خاطيرينه
هر بير اينسانين آرخاسي، قوللاريميزين توم گوجو، اورگيميزين اورگي،كيراللار-كيرالي، آتادير
سن حیاتیمین اولدوزوزوسان.
هارا كئتسم سنین ایشیغیوین آلتیندا دوغرو یولو تاپدیم.
سنی سئویرم آنا.
سن واركن من یوخ ایدیم.
سن آج ایكن من توخ ایدیم .ایندی دن سونرا دا باشیمین تاجی آنا.
كلمه لرله آنلادیلمایان فداكارلیق و قارشیلیقسیز
سئوگینی ؛ تعریف ائت دئسن منه هر حالدا ساده جه آنا دئیردیم.
بیر گونومده دگیل هر گونومده سن.
هر گون هر ثانیه منله سن.
هر زمان منه كؤمك اولدون.سن منیم اوچون چوخ اؤزلسن.
دیلیمده كی و بئینیمده كی ان گوزل كلمه سنین آدین ایمیش.
بو دونیا دا كی ان گوونلی یئریم سنین قوجاغین
منیم آنام اولمان بو دونیاداكی ان بؤیوك شانسیم.
سنی قلبیمده من سؤدیم ..
اونی چرپندران سنسن ..
بیر سؤزومله اوره یینه توخوندوم
یالواردیغیم سؤزلریمه باغیشلا
ایسته ییرسن گل دیلیمدن آس آنجاق
سنی سئون گؤزلریمه باغیشلا
هارا گئتسه ، سیزه طرف یول آلان
یالنیز سنین آتشینه قالانان
ائوینیزه پروانه تک دولانان
ناخیش – ناخیش ایزلریمه باغیشلا
اؤزون یازدین اوره ییمه آدینی
سن گؤستردین محببتین دادینی
اینجیک لیین آتشی نی اودونو
کوله دؤنموش گؤزلریمه باغیشلا.باغیشلا...
سئومک یاشاماکدیر..
Friends
✘قالبـــــ ــهایـــــ ایـ ـکـ ـسـ ـــ✘
Årchive Daily Categories Authors
۹۲/۰۳/۰۱ - ۹۲/۰۳/۳۱
۹۲/۰۲/۰۱ - ۹۲/۰۲/۳۱
۹۲/۰۱/۰۱ - ۹۲/۰۱/۳۱
۹۱/۱۲/۰۱ - ۹۱/۱۲/۳۰
صدای عشق
پسرک پاییز
تراکتور آذربایجان
ღ♥ღsajadღ♥ღ
fardin
سنی سئویرم
★ اولدوزلو گئجه ★
وبلاگ هادی
رمانتیک
تیراختور
حیات
Daily
Categories Authors
Authors


text:
کریم گل اندام
آغلاما
بو دونیانین هم ائنی هم اوزونو،
من گورموشم فلکین هر اوزونو،
گل سؤیله ییم سنه سؤزون دوزونو،
دار گونونده چکیل دارا آغلاما !
باش اوجا اول ، باش اوجا ائت ائلینی ،
وار دولته چوخ باغلاما بئلینی ،
وطن ، ناموس بیرده آنا دیلینی
قورو ساخلا باشقا وارا آغلاما !
بو دونیا کی ، یوخدور اوندا اعتیبار ،
کوپ لرینده الوان- الوان رنگی وار !
بیری آغدیر بیری توتقون بیر تار !
سنین کی ده اولسا قارا آغلاما !
من دئمیره م طالع یازی یازارمیش
انسان اوغلو چوخ یازیلار پوزارمیش
کریم ، دونیا بیر گؤرمه لی بازارمیش !
یولون دوشسه بو بازارا آغلاما !
کریم گل اندام


text:
اولو تانرینین آدی ایله
اینترنت و اجتماعی شبکه لری عصریمیزین بؤیوک انقلابلاریندان بیری آدلاندیرماق یئرسیز دئییل. آنجاق نه قدر بو یئنی تکنولوژی لر بشرین قوللوغوندادیرسا آگاه اولمایان استفاده چی لره بیر او قدر ده تهلوکه لی اولابیلر. بو یازیدا یئنی تکنولوژی لرین مثبت و منفی جنبه لریندن سؤز آچماق نییتینده دئییلم. ساده جه مجازی دونیا و اجتماعی شبکه لرده حقیقی انسانلارین قازاندیغی کاذب کاریزمالار و شخصیت لر سؤز قونوسودور.
هرکس بوردا گؤزل-گؤزل سؤزلر یازا بیلر. هرکس بوردا روشنفکر ژئستی توتاراق حددیندن ( سایزیندان! ) آرتیق سؤزلر دانیشا بیلر. دئمک بوردا هامییا ، اؤز فیکیرلرینی ، بوتون خصوصیت لرینی ، جنسیتینی بیله باشقا جور گؤسترمه یه ایمکان وار! بئله لیکله گرچک شخصیتلری تانیماق دوشوندویوموز قدر ده آسان اولمایاجاقدیر!
مجازی دونیادا تانیش اولدوغوموز شخصین آنلاغی ، دوشونجه سی ، رفتاری ، درک وشعورو حقیقی دونیادا اولان شخصیتی ایله 180 درجه فرقلی اولابیلر. بیر سیرا استفاده چی لر بونلاری نظرده آلمایاراق مجازی ارتباط لارینی گئنیشله ندیریب احساسی دوستلوقلارا چئویریرلر.
بوتون روانشناسی عالیم لری ده مجازی ارتباط لارین احساسی دوستلوقلارا چئویریلمه سینین تهلوکه لی اولدوغونو وورغولاییرلار. تأسسوفله بعضی زامانلار مجازی دونیا ، بیزلرده اولان حجب و حیانین و معنوی ده یرلرین آزالماسینا سبب اولور...
مجازی ارتباط لارین قورولوشو گرچک اساس لارلا دئییل. بو اوزدن بیر عیدده لر اؤزلرینی مقدس ، پاک و ایرادسیز بیر شخصیت کیمی تانیتماق ایسته ییرلر. او ایسه بو شخصیت ، گرچک شخصیتین تام ترسینه اولابیلر!
عمومییتده هر کسین وب صفحه سینه و اونون مطلبلرینه باخدیغیمیزدا ، ذهنمیزده اونا بیر شخصیت ( مثلا قورخماز ، دوشونجه لی ، تعصوبلو ، غرورلو ، مهربان و... ) تصور ائدیریک. بو ذهنیمیزده یاراتدیغیمیز شخصیتی نظرده آلاراق مجازی ارتباطیمیزی داوام ائدیرسک... بیرآن دوشونون باری! طرفین گرچک شخصیتی بوردا دوشوندویوموزکیمی دئییل ایمیش. ان آزی قیسا مدت اولسا بیله روحی- روانی باسقی لارلا یاشایاجاغیق!